Incko opet kritikovao Srpsku, izveštaju se suprotstavio ruski ambasador - Sputnjik Srbija\n13:55 16 Januar 2021\nIncko opet kritikovao Srpsku, izveštaju se suprotstavio ruski ambasador\n20:26 06.11.2018 (osveženo 20:44 06.11.2018) Preuzmite kraći link\nVisoki predstavnik Valentin Incko predstavio je Savetu bezbednosti Ujedinjenih nacija šestomesečni izveštaj o stanju u BiH. Osvrnuo se na političko i ekonomsko stanje, a ni ovaj put nije izostala kritika na račun Republike Srpske.\nKao problematično izdvojio je, između ostalog, povlačenje Izveštaja o Srebrenici iz 2004. godine u Narodnoj skupštini i predizbornu retoriku, koja je prema njegovom mišljenju uticala na izborni proces. S njegovim izveštajem se nije složio ruski ambasador.\nNajveći deo svog izveštaja Incko je posvetio izbornom procesu. Istakao je da je malo vremena u kampanji posvećeno vladavini prava, ekonomskim integracijama i stvaranju novih radnih mesta. Izbor Milorada Dodika za srpskog člana Predsedništva BiH, kaže Incko, pokrenuo je neka pitanja, imajući u vidu njegove ranije istupe protiv BiH.\nDodik: Džaferović i Komšić uneće ratnu politiku\n„Uz to, nakon izbora je dao i neke provokativne izjave u javnosti o zastavi BiH i polaganju zakletve. Bez obzira na to, čvrsto sam uveren da nije korisno ili ispravno procenjivati nove članove Predsedništva pre nego što stupe na dužnost“, naveo je on.\nIncko je tokom obraćanja osudio povlačenje Izveštaja o Srebrenici i istakao da takvi potezi štete pomirenju.\nInckovom izveštaju suprotstavio se ambasador Rusije u Savetu bezbednosti Vasilij Nebenzja. Istakao je da se Incko stavlja na jednu od strana u BiH. Odbacio je i politiku sankcija koja se u BiH koristi protiv srpskih političkih lidera.\n„Verujemo da je politika protektorata iza nas. Uloga međunarodne zajednice mora biti usmerena na rešavanje pitanja od zajedničkog interesa, koja uključuju reformu pravosuđa i povlačenja stranih sudija iz Ustavnog suda BiH“, rekao je Nebenzja.\nRusija se ne slaže sa politikom uvlačenja Bosne i Hercegovine u NATO, jer će to povećati nesuglasice unutar zemlje, izjavio je stalni predstavnik Rusije pri UN Vasilij Nebenzja.\n„Želim da potvrdim da Rusija kao članica kontakt grupe i rukovodećeg komiteta (Saveta za realizaciju mirovnog sporazuma) o BiH želi stabilan razvoj Bosne i Hercegovine. Međutim, mi nismo potpisivali nikakve obaveze o guranju zemlje u evroatlantske strukture“, rekao je diplomata, obraćajući se zapadnim kolegama u SB.\n„To nije niti naša, niti vaša stvar. To je stvar naroda BiH“, dodao je on.\n„Konsenzus o spoljnopolitičkim pitanjima koji je predviđen mirovnim sporazumom iz 1995. godine u ovom slučaju je nedostižan zbog principijelnog stava Srba koji su protiv povlačenja blokovske linije između Republike Srpske i Srbije“, zaključio je on.\n© Tanjug / FOTO FENA/ALMIR RAZIC\nTužilaštvo BiH traži kažnjavanje Orića i Muhića\nIzveštaju, ali i radu Kancelarije visokog predstavnika u BiH podršku su očekivano pružili predstavnici Velike Britanije i Sjedinjenih Američkih Država.\nPredstavnica Velike Britanije Keren Pirs rekla je da OHR ostaje glavni autoritet u pogledu civilne implementacije Dejtonskog mirovnog sporazuma i da to uključuje britansku podršku upotrebi Bonskih ovlašćenja ako situacija to bude zahtevala.\nPredstavnik SAD Džonatan Koen rekao je da lideri u BiH moraju da pokažu volju za put ka Evropskoj uniji i NATO-u.\nI Vlada Republike Srpske uputila je 20. po redu izveštaj Savetu bezbednosti UN. Nakon sprovedenih izbora, Srpska je, kako je naglašeno, spremna da sa svim akterima u BiH radi na obezbeđivanju bolje budućnosti i da gradi tešnje odnose sa svim zainteresovanim stranama u međunarodnoj zajednici.\n„Ubedljiva pobeda koalicije mora biti shvaćena kao suprotstavljanje pokušajima stranog uplitanja u izbore u BiH. Izbor Šefika Džaferovića na funkciju bošnjačkog člana Predsedništva BiH veoma je uznemirio Srbe. To predstavlja izrugivanje vladavini prava i pomirenju, pošto je Džaferović dokazano povezan s ratnim zločinima odreda El Mudžahid“, navedeno je u izveštaju Vlade RS.\nSrpska, kao potpisnica svih aneksa Dejtonskog sporazuma, Savetu bezbjednosti UN na svakih šest mjeseci podnosi izveštaj već deset godina.\nValentin Incko, Republika Srpska\n13:54 Mraz u Jakutiji: Ponovo minus 47 stepeni Celzijusa /video/\n13:42 Zatvor za one koji krše karantin\n13:38 Srpskog navijača nisu sprečili policajci: Novak izašao na terasu i oduševio ga /video/\n13:37 Četiri osobe izrešetane u kući u selu kod Sjenice\n13:35 Ruski „Kamaz“ odneo pobedu na najvećoj reli trci na svetu – čestitka stigla i od Putina


Baza Jug, vojna vežba "Stena": I heliodrom, i pomoć meštanima - Bujanovačke\nPočetna DRUŠTVO Baza Jug, vojna vežba „Stena“: I heliodrom, i pomoć meštanima\nBaza Jug, vojna vežba „Stena“: I heliodrom, i pomoć meštanima\nBujanovačke30. sep 2016.DRUŠTVO, NASLOVNA0\nJedinica je formirana marta ove godine, od pripadnika 310. inžinjerijskog bataljona Treće brigade. Prethodnih godina učestvovali su u otklanjanju posledica prirodnih nepogoda i pružali podršku jedinicama na položaju i stanovništvu\nBUJANOVAC, 30. septembar 2016. (Izvor i foto RTS) – U bazi Jug kod Bujanovca i na poligonu Borovac u toku je vojna taktička vežba „Stena“. Inžinjerijska četa za podršku i pomoć jedinicama na terenu i lokalnom stanovništvu obučena je za učešće u multinacionalnim operacijama.\nRekonstruišu lokalni put u dužini od 3 kilometra, to je deo vojno-taktičke vežbe, obuka za multinacinalne operacije i istovremeno pomoć meštanima. Praktičnu primenu imaju i ostali elementi vežbe, heliodrom, pripremljen za nekoliko sati, postaje sastavni deo vojne baze.\n– Obezbeđujemo deonicu puta u izgradnji, da bude prohodna za ljude i vojsku – objašnjava razvodnik Dušan Antanasijević.\nInžinjerijska jedinica obučena je za multinacionalne operacije pod okriljem Ujedinjenih nacija, ističe stariji vodnik Petar Ilić:\n–Imali smo obuku sa Amerikancima, učešćem u multinacionalnim operacijama ćemo upoznati njihove mašine, obuku, razmenjivaćemo iskustva, biće korisno za nas i za njih.\nJedinica je formirana marta ove godine, od pripadnika 310. inžinjerijskog bataljona Treće brigade. Prethodnih godina učestvovali su u otklanjanju posledica prirodnih nepogoda i pružali podršku jedinicama na položaju i stanovništvu.\nVežba „Stena“ traje do 30. septembra, prate je i posmatrači iz Austrije, SAD, Grčke, Makedonije, Finske i Francuske.\nPrevious PostStanković: Jugokop prioritet Next PostVranje: Preduzetnicima dodeljeni grantovi EU


Naslovna Fudbal Čeferin: Ko neće da poštuje pravila, neće ni da igra\nČeferin: Ko neće da poštuje pravila, neće ni da igra\nPredsjednik UEFA Aleksandar Čeferin, prilično je ugorčen na kritike zbog produženja ugovora Kilijana Mbapea sa Pari Sen Žermenom.\nPodsjetimo se, španska fudbalska La Liga je ponudu francuskog kluba nazvala skandaloznom.\n„UEFA ima prilično stroga pravila finansijskog fer-pleja. Ko bude poštovao naša pravila, dobrodošao je da igra na našim takmičenjima. Ko neće da poštuje pravila, neće ni da igra“, rekao je Čeferin, pa nastavio:\nZatim je rekao da će svaki klub biti kažnjen ako bude kršio pravila.\nPrethodni tekstKapernik se vraća nakon šest godina u NFL ligu\nSljedeći tekstRedži Miler: Petrović je igrač kojeg mi je najteže bilo da čuvam\nVaterpolo L.M. - 27/06/22 16:31 0\nGabrijel Slonina na meti Reala i Čelsija\nS.J. - 2/06/22 8:08 0\nL.A. - 17/10/20 13:37 3


Treće izdanje Nedelje italijanske kuhinje u svetu održaće se u Srbiji - u Beogradu, Novom Sadu, Nišu i Subotici od 19. do 25. novembra. Među brojnim dešavanjima, održaće se seminari o tradicionalnim italijanskim proizvodima, predavanja i demonstracije kulinarskih umeća uglednih italijanskih kuvara, radionice italijanske kuhinje, dvodnevni sajam koji predstavlja visoko kvalitetne italijanske proizvode i posebno veče posvećeno italijanskoj kuhinji na avionskim letovima prve klase. Pored toga, u trajanju od dve nedelje, od 15. novembra u Maxi supermarketima u Srbiji, koji je glavni partner dešavanja, promovisaće se italijanski proizvodi. Takođe, sada već tradicionalno, 28 restorana u Beogradu, Novom Sadu, Nišu i Subotici imaće u ponudi italijanske menije posebno namenjene za svoje goste.\nOtvaranje Nedelje italijanske kuhinje održaće se 19. novembra uveče u hotelu Hyatt Regency, gde se organizuje konferencija za medije na kojoj će biti predstavljen detaljan program.\nItalija ove godine organizuje III Nedelju italijanske kuhinje u svetu sa preko 1000 događanja u svojih 296 diplomatskih i konzularnih predstavništava. Tema ovogodišnjeg izdanja biće “Mediteranska ishrana” koja Italiju čini jednom od najzdravijih zemalja u svetu. Nedelju italijanske kuhinje u Srbiji organizuje Ambasada Italije u Beogradu u saradnji sa Italijanskim institutom za kulturu (IIC), Italijanskom agencijom za spoljnu trgovinu (ICE), Komorom italijansko-srpskih privrednika (CCIS), Udruženjem italijanskih privrednika u Srbiji (Confindustria Serbia), Počasnim konzulatom Italije u Subotici i Kulturnim centrom Piazza Italia iz Subotice, uz podršku srpskih i italijanskih kompanija.


Usvojen budžet Vojvodine | Autonomija\nPoslanici Skupštine Vojvodine usvojili su budžet pokrajine za 2010. godinu od 56,45 milijardi dinara. SVM glasao pro…\nPoslanici Skupštine Vojvodine usvojili su budžet pokrajine za 2010. godinu od 56,45 milijardi dinara. SVM glasao protiv.\nOsim opozicije, protiv predloga je glasalo i devet poslanika Saveza vojvođanskih Mađara (SVM) i ostalih stranaka iz sastava Mađarske koalicije. Predsednik SVM-a Ištvan Pastor rekao je da je rasprava o budžetu preuranjena, budući da Skupština Srbije još nije usvojila budžet Srbije za narednu godinu.\nPredsednik SVM-a, koji je i potpredsednik vojvođanske vlade, zamerio je koalicionim partnerima što se budžetom ograničava realizacija projekata Fonda za kapitalna ulaganja, jer će četiri od ukupno 10 milijardi dinara morati da bude izvođeno za izgradnju Koridora 10, a ostatak sredstava značajno je opterećen potraživanjima izvođača.\nPastor je zamerio i što od ukupnog iznosa budžeta 31 milijarda dinara čine transferna sredstva, a svega 21 milijarda efektivna sredstva za finansiranje svih ostalih funkcija pokrajine, što je za SVM neprihvatljivo jer prema Ustavu Srbije tri sedmine budžeta mora biti opredeljeno za kapitalna ulaganja.\nSkupština Vojvodine odbacila je svih 26 amandmana koje su na predlog budžeta podneli poslanici Srpske radikalne stranke.\nRadikali i poslanici Demokratske stranke Srbije ocenili su tokom rasprave da budžet nije razvojni i nema socijalnu dimenziju, te građanima Vojvodine neće doneti ništa dobro.\nPajtić je rekao da je na visinu budžeta opet uticala globalna ekonomska kriza i da je projektovan restriktivno, ali da će se i pored toga pokrajina držati prioritetnih ciljeva.\n„Učinili smo sve da napravimo maksimalne uštede da bismo ostvarili dva cilja, a to su programi podrške otvaranju novih radnih mesta i projekti pokrajinskih fondova koji će objediniti svoje potencijale sa Metals bankom, kao i finansiranje investicija koje su preduslov za razvoj privrede“, rekao je Pajtić.\nPokrajinski sekretar za finansije Jovica Đukić rekao je da će od ukupnog iznosa budžeta za 2010. godinu 31 milijarda dinara činiti transferna sredstva, četiri milijarde unapred su određene za izgradnju Koridora 10, a 21 milijarda su efektivna sredstva za finansiranje svih ostalih funkcija.\nOn je rekao da je ukupan fiskalni deficit utvrđen na nivou od 10,5 milijardi i u celini će biti finansiran iz prenetih sredstava iz ranijih godina i planiranih prihoda od privatizacije u 2010. godini.\nPored odluke o budžetu, Skupština Vojvodine je danas prihvatila i dopunu odluke o budžetu Vojvodine za 2009. godinu, koja se odnosi na prenete nadležnosti sa Republike na pokrajinu, ali ne definiše konačan iznos finansija.\nNa pitanje novinara kako će biti definisano finansiranje novih nadležnosti koje su prenete na pokrajinu, Pajtić je rekao da će o tome morati ozbiljno da se razgovara sa predstavnicima Vlade Srbije.


Muharem Mutabdzija 03 Novembar 2017\n-Sa ponosom ističem da smo zgradu u potpunosti rekonstruisali u ugovorenom roku od tri meseca. Iz budžeta Republike Srbije za ovu namenu izdvojeno je oko 46 miliona dinara. Najvažnije je da smo sada dobili funkcionalnu zgradu sa primerenim uslovima za rad. Ovo je jedna u nizu zgrada pravosudnih organa koje smo u ovoj godini rekonstruisali ili priveli nameni. Otvorili smo novu zgradu Prekršajnog i Privrednog suda u Užicu, pre toga smo imali otvaranje nove zgrade u Požarevcu a u toku su obimni radovi na rekonstrukcijiu Palate pravde a za koji mesec nas očekuje završetak zgrade Prekršajnog suda u Pančevu tako da zaista nastojimo da poboljšanjem infrastrukture poboljšamo uslove rada i omogućimo da svaki nosilac pravosudne funkcije ima sudnicu i kancelariju kako bi se radilo efikasnije i kvalitetnije, rekla je ministar pravde Nela Kuburović.\nPredsednik Osnovnog suda u Prijepolju Mileta Bezarević je rekao da pravosudni organi sada imaju izvanredne uslove za rad i da je prva rekonstrukcija ove zgrade u gotovo šest decenija njenog rada.\n-Uz stvaranje daleko kvalitetnijih uslova za rad mi smo ove godine dobili i značajno priznanje od strane Visokog saveta sudstva. Reč je o pohvali za unapredjenje efikasnosti pravosudja tako da sa ponosom možemo da kažemo da smo u ovoj godini ostvarili vrlo bitne rezultate, rekao je Bezarević.\nPredsednik opštine Prijepolje Dragoljub Zindović izrazio je zahvalnost Vladi Srbije za brojne investicije koje se u ovom trenutku realizuju u opštini Prijepolje.\n-Pored ove zgrade pravosudnih organa imamo investicije od strane Vlade u putnu privredu, infrastrukturu, gradjevinske objekte a u saradnji sa kancelarijom za javna ulaganja u narednoj godini ćemo imati još nekoliko vitalnih objekata koje će finansirati Vlada Srbije. U sledećoj godini, to smo već dogovorili, finansiraće se rekonstrukcija zgrade gradske Osnovne škole „Vladimir Perić Valter“ sa izgradnjom pratećih sadržaja – dvorane za nastavu fizičkog vaspitanja koja će imati i funkciju druge gradske sportske dvorane a Agencija za javna ulaganja finansiraće, u sklopu ove investicije, i izgradnju zatvorenog bazena, rekao je on.\nZgrada pravosudnih organa u Prijepolju ima preko 2000 kvadratnih metara a pravosudni organi koriste oko 80 odsto ukupne površine. Vrednost radova je oko 46 miliona dinara i u potpunosti su finansirani iz republičkog budžeta. Radove je izveo „Zlatibor-gradnja“ iz Beograda a projektant je Agencija za urbanizam, projektovanje i inžinjering „Grad projekt“ iz Prijepolja.


Gadžo: Migrantima iz raznih zemalja stiglo 5,8 miliona KM\nTanjug 13. januara 2021. 16:55\nSARAJEVO – Migrantima u BiH je u protekle tri godine putem Western Uniona trasferisano 5,8 miliona KM, što se vidi iz dokumenta koji je objavila poslanica SBB u Zastupničkom domu Parlamenta FBiH Sanela Prašović-Gadžo.\nIz njene objave novčanih doznaka na Fejsbuku se vidi da je tokom protekle tri godine novac dolazio iz Pakistana, Avganistana, Maroka i Iraka.\nOna kaže da je to samo deo podataka koje je pripremila za sutrašnju sednicu koju će Komisija za bezbednost Parlamenta FBiH održati u Bihaću.\nPašović-Gadžo pita kako je moguće da osobe koje u BiH borave ilegalno i nemaju dokumenta ili odbijaju da ih predoče BiH vlastima, istovremeno preuzimaju novac putem Western Uniona u bankama i poslovnicama pošte.\nPodatke o iznosima isplata, kaže, ima i za 20118. i 2019. godinu.\nOna smatra da je izuzetno važno da se zna da li su policija i Služba za poslove sa strancima BiH bili uppznati s ovim novčanim transakcijama, a ukoliko jesu želi da odgovore zbog čega nisu iskoristili mogućnost da utvrde identitet migranata.


Saglasnost na Aneks Sporazuma sa “Aluminijem”\nNakon završetka 27., Federalna vlada danas je održala i 28. hitnu sjednicu, na kojoj je donijela Odluku o davanju saglasnosti na Aneks broj 8. na Sporazum o rješavanju otvorenih pitanja između Vlade Federacije Bosne i Hercegovine i “Aluminija“ d.d. Mostar, te za njegovo potpisivanje ovlastila premijera FBiH Nermina Nikšića.\nAneksom se utvrđuje način rješavanja tri ključna pitanja koja godinama predstavljaju problem u odnosima Vlade FBiH i “Aluminija”, odnosno strukture kapitala, obeštećenja bivših radnika, te podrške Vlade održivoj proizvodnji mostarskog kombinata.\nTako je Aneksom definirana struktura kapitala u “Aluminiju”: 44 posto je državno vlasništvo, 44 posto je dionički kapital, a preostalih 12 posto je u vlasništvu Republike Hrvatske, odnosno šibenskog TLM-a.\nVlada FBiH će imenovati komisiju, u skladu sa strukturom kapitala “Aluminija”, uz jednog predstavnika Federalnog zavoda za penzijsko i invalidsko osiguranje, koja će, na osnovu priloga koji se odnose na zaposlenike koji imaju pravo na obeštećenje (ili naknadu), kao i iznosa obeštećenja (ili naknade), utvrditi rokove isplate ne duže od 12 mjeseci od dana potpisivanja Aneksa.\nU Aneksu je, uz ostalo, navedeno da i će Program subvencioniranja proizvodnje “Aluminija” biti utvrđen odlukom Vlade Federacije BiH.


Arno Gujon direktor Uprave za saradnju s dijasporom i Srbima u regionu\nVestiSrbija i regionArno Gujon imenovan za v.d. direktora Uprave za saradnju s dijasporom i Srbima u regionu\nArno Gujon je francuski i srpski humanista koji je prvi put je došao u Srbiju krajem 2004. godine i tom prilikom sa starijim bratom Bertranom i dvojicom prijatelja kamionom dovezao humanitarnu pomoć skupljenu u Francuskoj. Posle 17 godina humanitarnog rada i vellikog zalaganja za srpski narod imenovan je za v.d. direktora Uprave za saradnju s dijasporom i Srbima u regionu.\nVlada Republike Srbije je donela odluku da Arno Gujon bude izabran za vršioca dužnosti direktora Uprave za saradnju s dijasporom i Srbima u regionu, koja je organ uprave u sastavu Ministarstva spoljnih poslova.\n„Srbi, i u regionu i u dijaspori, imaju samo Srbiju i Srbija treba da bude uz njih. Čast mi je što sam imenovan da ja budem ta veza između Srba iz rasejanja i regiona sa maticom Srbijom“, kazao je Gujon prilikom sastanka sa Nikolom Selakovićem, novim ministrom spoljnih poslova Republike Srbije.\nArno Gujon je osnivač nevladinih organizacija „Solidarnost za Kosovo“ i „Inicijativa za natalitet i ostanak mladih u Srbiji“, realizovao je brojne akcije pomoći srpskom narodu na Kosovu i Metohiji, i bio aktivan na širenju istine o događajima na prostorima bivše Jugoslavije.\nViše puta je boravio u Beču povodom promocije knjige “Svi moji putevi vode ka Srbiji“ i projekta “Karavan kulture govora” gde je Arno Gujon učestvovao u diskusiji.\narno gujon Dijaspora Ministarstvo spoljnih poslova političar Srbija


INSiGHTS projekat - Vodička tura Šumadija – Levač\nNa dan 10. Đurđevdanskog pohoda na Bešnjaju i 2. Vino festa u Rekovcu, 4. maja 2019. godine, organizovana je vodička tura na ruti od Kragujevca, Bešnjaje, preko Kalenića i Rekovca do sela Cvetojevca i Petrovca. Predstavljene su lepote prirodnog i kulturnog nasleđa ovg područja kao deo ponude za aktivni odmor, i seoski turizam sa ovdašnjim lokalnim proizvodima i tradicijom.\nUčesnici – predstavnici medija, turističkih agencija, civilnog društva i Gradske turističke organizacije Kragujevac - posetili su uređene pešačke staze na Bešnjaji i u Rekovcu. Nakon obilaska manastira u Kaleniću, udruženja žena iz Rekovca poslužila su domaću hranu, sokove i vino, a na drugom Vino festu u Rekovcu svoje proizvode su prezentovali proizvođači iz Levča i Šumadije. U destileriji Pevac u Cvetojevcu učesnici su degustirali šumadijsku rakiju, a u seoskom turističkom domaćinstvu Janin raj u Petrovcu domaćini su predstavili svoje domaćinstvo i ponudu kao i bogatu trpezu sa lokalnim proizvodima iz svoje bašte i farme.\nPredstavnici dva centra za promociju sporog, zelenog i zdravog turizma su učesnicima ture preneli svoje iskustvo iz saradnje sa regionalnom agencijom i planove za nastavak saradnje na unapređenju turističke ponude.\nTuru je organizovala Regionalna agencija za ekonomski razvoj Šumadije i Pomoravlja u saradnji sa Gradskom turističkom organizacijom Kragujevac, turističkom organizacijom Rekovca i planinarsko-ekološkim društvom PEK Gora iz Kragujevca.\nTura je osim predstavljanja turističke ponude imala za cilj i predstavljanje rezultata pilot aktivnosti projekta INSiGHTS, na kome su memorandum o saradnji potpisale turističke organizacije Kragujevca, Knića, Topole, Aranđelovca, Rekovca i Despotovca, planinarska društva PEK Gora, Žeželj, Kamenac, Bukulja, KAUP Resavica, PSK Resava, Konjički klub Aranđelovac, književni klub Levčana «Stefan Prvovenčani», Eko fun kamp, Zavod za zaštitu spomenika kulture Kragujevac i Regionalna agencija za ekonomski razvoj Šumadije i Pomoravlja. Zajednička uloga svih potpisnica je razvoj i promocija integrisane turističke ponude Šumadije i Pomoravlja.


Del Ponte očekuje nove rezultate\nNiko u Srbiji ne bi mogao da navede dan kada će biti okončana saradnja sa Haškim tribunalom, zaključak je koji se može izvući u danu kada se u Beogradu sa državnim vrhom sastaje glavna tužiteljka Karla del Ponte. Od njene poslednje posete, pre tri meseca, nijedan optuženi za ratne zločine nije uhapšen. Ministar pravde Dušan Petrović kaže da će glavna tužiteljka imati priliku da se uveri u posvećenost srpskih vlasti da se to pitanje konačno skine sa dnevnog reda:\n“Mislim da će danas zaista imati priliku da se uveri u posvećenost srpskih vlasti da se ovo pitanje konačno skine sa dnevnog reda. Dakle, Srbija vodi politiku koja bi trebala da konačno razreši ovo pitanje, a to znači da se svi koji su optuženi nađu pred Haškim tribunalom - postoji svakodnevni operativni rad. Moram da podsetim da su se u poslednjih nekoliko meseci dve vrlo važne osobe našle pred Haškim tribunalom. Očekujem da ćemo ovaj problem rešiti ali mislim da u ovoj zemlji nema nikog ko bi mogao da kaže dan kada će se to dogoditi.”\nVeruje se da će Karla del Ponte pojačati pritisak na Srbiju da optuženi što pre budu locirani i uhapšeni pre kraja njenog mandata koji ističe u decembru. Njena portparolka Olga Kavran kaže da Karla del Ponte očekuje konkretne rezulatate:\n“Kao što znate saradnja sa Beogradom je ponovo počela početkom leta i Vlada i sve relevantne službe su tada izrazile i pokazale svoju opredeljenost za saradnju. Međutim, od tada je prošlo tri meseca i tužilac očekuje nove rezultate.”\nNa sastanku iza zatvorenih vrata predsednik Nacionalnog saveta za saradnju sa tribunalom Rasim Ljajić i Karla del Ponte su zaključili kako je potrebno što pre izručiti Tribunalu preostale optužene. Ako od svojih sagovornika predsednika Tadića i premijera Koštunice čuje iste reči, da li je moguće da glavna tužiteljka sačini pozitivnu procenu saradnje Beograda i dostavi je Evropskoj uniji. Novinar agencije Sense, Mirko Klarin, koji prati rad tribunala u Hagu:\n“Može dobiti neka uveravanja, koja sigurno neće biti javno objavljena ili saopštena, kao što je svojevremeno, setimo se, dobila uveravanja u koja je poverovala, da će Gotovina biti uhapšen – dala je pozitivnu ocenu i Gotovina je zaista posle dva-tri meseca bio uhapšen. Dakle, reč je o poverljivim razgovorima koje ona vodi sa ljudima koji se time bave, ali da li će im verovati to je već stvar njene procene na osnovu iskustva koje stekla iz dosadašnje prakse i saradnje sa vlastima u Beogradu.”\nUoči posete glavne tužiteljke srpske vlasti su kao dokaz da čine ozbiljne napore javno izveli akciju deportovanja Saše Karadžića iz Srbije zbog nevažeće lične karte. Najavljivali su da imaju operativna saznanja da se jedan begunac krio u Srbiji, mediji spekulišu da je reč o Goranu Hadžiću pa čak i da u Banja Luci ima aktivnosti u vezi sa hapšenjem Stojana Župljanina. Da li je to dovoljno da se glavna tužiteljka vrati sa pozitivnim izveštajem, koji će preporučiti Evropskoj uniji. Mirko Klarin:\n“Te najave i akcije pokazuju da se nešto radi, međutim, kao što je Karla del Ponte to već bezbroj puta rekla - nju zanimaju rezultati. Pozitivnu ocenu može dati jedino ako mogu da joj daju uverenje da ti rezultati neće izostati. Nema nikakve sumnje da je ona postala nestrpljiva i jako razočarana što nije bilo nikakvih pomaka u poslednja tri meseca na planu koji je njoj najvažniji a to je da se preostali begunci odvedu u Hag.”\nPoslanici vladajućih stranaka u Skupštini Srbije ocenjuju da će, nakon današnje posete Beogradu, izveštaj glavne tužiteljke Haškog tribunala Karle del Ponte o saradnji Srbije sa tim sudom biti pozitivan, dok opozicione stranke misle suprotno. Tribunal potražuje još četiri begunca, Ratka Mladića, Radovana Karadžića, Stojana Župljanina i Gorana Hadžića. Tužilaštvo Srbiju smatra odgovornom za njihovo privođenje pravdi. Glavna tužiteljka boravi u Beogradu 20. i 21. septembra. Nakon posete, ona treba da podnese izveštaj Evropskoj komisiji o saradnji Srbije sa Haškim tribunalom.


Ovaj horoskopski znak se najbolje ljubi\nutorak, 02 februar 2021 20:09\nAstrolozi tvrde da je Vaga horoskopski znak koji se najbolje ljubi.\nHoroskopske karakteristike mogu da utiču i na to, pa su tako Vage najbolje u ljubljenju upravo zbog toga što se ne boje da pokaću naklonost i nežnost.\n"Iako vrlo neodlučni u svemu ostalom na svetu, Vage se ne plaše da pokažu koliko im značite dok vas ljube. Ipak, pripremite se, ljubiće vas nežno, ali jako, jako dugo", piše YourTango.\n"Sa svojim partnerima su veoma strastveni", dodaju.\nUz Vage, listi horoskopskih znakova čiji poljubac morate da doživite dodajte i Ribe, Strelčeve, Škorpije i Device.\nDeset stvari o Ribama koje treba da znate\nOvaj horoskopski znak je VERAN, ali neodgovoran\nČim postane srećan u ljubavi, ovaj horoskopski znak se uplaši i uništi sve\nTužio devojku jer ga je zarazila herpesom kad ju je poljubio.\nPREPORUKA ZA VAS « Žene rođene u ova tri znaka čeka svetla budućnost Deset stvari o Ribama koje treba da znate »


Zaraženo skoro 200 sestara i doktora KBC "Dragiša Mišović" - Glas Srpske\nZaraženo skoro 200 sestara i doktora KBC "Dragiša Mišović"\nSrna 28.01.2022 10:51\nBEOGRAD - Skoro 200 sestara i doktora Kliničko-bolničkog centra "Dr Dragiša Mišović" u Beogradu nalazi se na bolovanju zbog zaraze virusom korona, što jako otežava proces rada u bolnici, rekao je zamjenik direktora te ustanove Predrag Savić.\n"Na sreću, to su lake kliničke slike, niko nije hospitalizovan, niko nije životno ugrožen, ali to otežava rad", istakao je Savić. On je naveo je blok "B" Kliničkog centra od danas ponovo u kovid sistemu, pet sedmica nakon što je cijela bolnica izašla iz tog sistema.\n"Svi smo mislili da će ostati tako u dužem periodu. Nažalost, evo posle pet nedelja zbog nedostatka kapaciteta u Batajnici i ostalim kovid bolnicama, moramo da vratimo zgradu Interne medicine u kovid sistem", rekao je Savić za RTS.\nOn je dodao da strahuje da će i ostali dijelovi bolnice morati da se vrate u kovid režim. "Jedan broj pacijenata već stigao u KBC Dr Dragiša Mišović i čeka prijem", rekao je Savić i naveo da će pokušati da rade u dualnom režimu.


Crnu Goru će autoput koštati 25 odsto BDP-a - Ekonomske Vesti\n25. jan. 2015 25. jan. 2015 Luka Matić autoput Bar - Boljari, autoputevi, BDP, Crna Gora, Svetska banka\nIzgradnja autoputa Bar – Boljari, prvog autoputa u Crnoj Gori, tu državu će koštati oko 25 odsto bruto domaćeg proizvoda, što se finansira spoljnim zaduživanjem i naglim povećanjem nivoa fiskalnog deficita i javnog duga u srednjoročnom periodu, ocenila je Svetska banka.\n„Štaviše, očekuje se dalje povećanje troškova izgradnje po osnovi izgubljenih poreza nakon ratifikacije Zakona o autoputu kojim se uvoz građevinskog materijala, opreme i dugih roba oslobađa carine i poreza na dodatu vrednost (PDV). Takođe omogućava i oslobađanje od poreza na dohodak i socijalnih doprinosa radnike koji nisu državljani i nemaju prebivalište, po osnovu prihoda zarađenog u Crnoj Gori i predlaže tri puta nižu akcizu na gorivo, odnosno 169 evra po toni“, ističe se u izveštaju Svetske banke, prenosi Radio-televizija Crne Gore.\nAutoput Bar – Boljari trebalo bi da bude dugačak 167 kilometara, a ukupna vrednost ovog projekta procenjuje se na skoro 3 milijarde evra. Sredstva za gradnju prve deonice od Podgorice do Mateševa obezbeđena su iz kredita kineske Eksim banke i reč je o 687 miliona evra.\n← 10 najvećih firmi za lobiranje u SAD\nMišković zna šta je lobiranje →\nGrade luksuzni grad na Skadru\n25. dec. 2014 Luka Matić Komentari su isključeni na Budva do kraja 2015. godine dobija akva park


NVO: Stranke da ne koriste decu u političke svrhe | Društvo i ekonomija | Direktno\n30. 05. 2020. 18:00 0\nMreža organizacija za decu Srbije, Prijatelji dece Srbije i Centar za prava deteta pozvali su danas političke partije da ne zloupotrebljavaju decu u političke svrhe i na taj način krše prava deteta, jer zaštita i dobrobit dece moraju da budu prioritet svakog društva, navedeno je u saopštenju koje je poslao Centar za prava deteta.\nU saopštenju se navodi da političke partije u svojim programima moraju jasno da definišu na koji način će unaprediti život dece u Srbiji, posebno one iz osetljivih grupa, a političkim partijama se sugeriše da "uvaže mišljenje i stavove dece", uz napomenu da "nema razloga za njihovo direktno uključivanje u bilo kakve promotivne aktivnosti".\n- Treba definisati razliku između kvaziparticipacije i manipulacije decom od njihovog stvarnog učestvovanja u društvenom životu, gde se mora voditi računa o njihovoj zrelosti i uzrastu - navodi se u saopštenju.\n- Prijatelji dece su u 2019. godini objavili "Pravilnik potiv zloupotrebe dece u medijske svrhe i Kodeks o zaštiti dece od političkih zloupotreba", u nameri da se deca zaštite, a javnost senzibiliše. Na poštovanje ovih dokumenata potpisivanjem memoranduma o razumevanju izjasnilo se 11 medijskih kuća i sedam političkih partija - navodi se u saopštenju.\n- Roditelji davanjem saglasnosti za učestvovanje dece u određenim sadržajima, daju formalno zakonski pristanak, ali često nesvesno i sami učestvuju u manipulaciji decom. Izražavamo zabrinutost jer nedostaju važna zakonska rešenja, kojima bi se uspostavio adekvatan normativni okvir u oblasti prava deteta - navodi se u saopštenju.\nKako se navodi "Vlada Srbije, posle dve godine rada na Zakonu o pravima deteta i Zaštitniku prava deteta, u Planu rada za 2020. godinu nije predvidela da se među aktima koje predlaže Narodnoj skupštini nađe i Predlog ovog zakona".\n- Prijatelji dece Srbije predložili su da Zakon bude dopunjen članovima o sprečavanju političke i medijske zloupotrebe dece - navodi se u saopštenju, i dodaje da je "Nacionalni plan akcije za decu istekao 2015. godine".\nAleksandar Vučić Srpska napredna stranka Izborna kampanja Nevladine organizacije Zloupotreba dece


Završni evaluacioni sastanak lokalnih zagovaračkih kampanja\nOdržan završni evaluacioni sastanak lokalnih zagovaračkih kampanja\nPočetkom februara (3-4. februar 2018. godine) u Kraljevu je održan završni evaluacioni sastanak lokalnih zagovaračkih kampanja za usvajanje i revidiranje međusektorskih protokola za zaštitu dece od zanemarivanja, zlostavljanja i nasilja. Sastanak je organizovan od strane naše članice, Užičkog centra za prava deteta, koji je koordinator projekta „Zagovaranje za primenu lokalnih protokola za zaštitu dece od nasilja“ na kojem su prisustvovali predstavnici organizacija članica u čijim opštinama su se sprovodile kampanje, predstavnica UNICEF-a kao i predstavnik MODS-a.\nKampanje su deo šireg projekta “Zaštita dece od nasilja i promocija socijalne inkluzije dece sa smetnjama u razvoju u zemljama Zapadnog Balkana i Turske”, koji se sprovodi u saradnji Ministarstva za rad, zapošljavanje, boračka i socijalna pitanja, Ministarstva zdravlja, Ministarstva prosvete, nauke i tehnološkog razvoja Vlade Republike Srbije i UNICEF-a, uz finansijsku podršku Evropske unije.\nNa evaluacionom sastanku organizacije su imale priliku da predstave dosadašnje rezultate kampanje iz svoje lokalne zajednice putem prezentacija i medijskih priloga sa neke od aktivnosti. Razgovaralo se o glavnim izazovima tokom realizacije kampanje, najvećim uspesima i novim dostignućima, kao i o daljim koracima u vezi primene protokola. Diskutovalo se o samom sadržaju usvojenog protokola i koliko je on u skladu sa Smernicama za unapređenje međusektorske saradnje na zaštiti dece od zlostavljanja i zanemarivanja u lokalnim samoupravama. Većina preporuka i zaključaka iz ovih smernica su integrisane u sadržaje potpisanih i izrađenih predloga protokola. U potpisanim opštinama, koordinator primene protokola je uglavnom Centar za socijalni rad ili lokalna samouprava.\nOd ukupno 20 opština, u kojima su se sprovodile zagovaračke kampanje, u 15 opština su usvojeni protokoli za zaštitu dece od zanemarivanja, zlostavljanja i nasilja. Protokoli su potpisani u sledećim opštinama: Užicu, Čajetini, Beloj Palanci, Bačkoj Palanci, Valjevu, Aleksandrovcu, Boru, Bujanovcu, Ćićevcu, Inđiji, Majdanpeku, Pirotu, Prokuplju, Varvarinu, i Vranju. U Somboru, Ćupriji, Pančevu i Požarevcu potpisivanje protokola se privodi kraju. Potpisivanju protokola su prethodile mnogobrojne akcije organizacija koje su održavane u lokalnim zajednicama u cilju podizanja svesti građana o značaju prevencije i zaštite dece od nasilja – tribine, igrane predstave, ulične akcije, izložbe sa učešćem dece, literarni i likovni konkursi, konferencije, okrugli stolovi. Slogan i poruka kampanje su: „Život bez nasilja za svako dete! Udruženi u zaštiti dece od nasilja.“\nOrganizacije su imale priliku da ocene svoju saradnju sa Užičkim centrom za prava deteta, organizacijom koja je koordinirala procesom realizovanja kampanja. Izrazile su visoko zadovljstvo podrškom i edukativnim materijalima koje su dobijali od UCPD-a, što govore visoke prosečne ocene a kategorija koja je procenjena najvišom ocenom je dostupnost i blagovremenost tražene podrške/informacija (10).\nZa ovih šest meseci, koliko traje sprovođenje lokalne kampanje, organizacije su imale priliku da u svojim lokalnim zajednicama zagovaraju proces donošenja ovog značajnog protokola koji u fokusu postavlja zaštitu dece. Organizacije su imale zadatak da reuspostave saradnju svih institucija koje su odgovorne za zaštitu dece od nasilja a očekuje se da protokol bude u potpunosti u funkciji prevencije i zaštite dece u oblasti zanemarivanja, zlostavljanja i nasilja.\n**Kampanja za poboljšanje odgovora na nasilje napreduje punom parom\nKampanja za poboljšanje odgovora na nasilje nad decom otpočela je sa realizacijom od septembra 2017. godine u 20 opština u Srbiji. Cilj ovih lokalnih zagovaračkih kampanja je unapređenje i usvajanje lokalnih međusektorskih protokola i saradnje na prevenciji i zaštiti dece od nasilja, zlostavljanja i zanemarivanja. Kampanje sprovode organizacije članice MODS-a koje se nalaze u ovih 20 opština, a celim procesom zagovaranja koordinira naša članica, Užički centar za prava deteta.\nPOSAO: Fondacija SOS Dečija sela Srbija raspisala konkurs za dve radne pozicije


Bramerc pred Savetom bezbednosti: I dalje se negiraju zločini i glorifikuju zločinci\n11. decembar/prosinac, 2019.\n"Negiranje zločina i glorifikacija osuđenih ratnih zločinaca se nastavlja na prostoru bivše Jugoslavije i to stanje se pogoršava", izjavio je glavni tužilac Mehanizma za krivične sudove u Hagu (MMKS), naslednika Tribunala u Hagu, Serž Bramerc predstavljajući svoj redovni šestomesečni izveštaj na sednici Saveta bezbednosti Ujedinjenih Nacija u Njujorku.\n„Moj izveštaj daje detaljno stanje trenutnog stanja i izazova. Jasno je da mora da se učini više kako bi se pružila pravda za žrtve“, rekao je Bramerc.\n„Nažalost, glorifikacija osuđenih ratnih zločinaca i negiranje zločina, uključujući negiranje genocida, nastavlja da predstavlja značajan izazov kada je u pitanju proces pomirenje. Situacija se pogoršava i takva klima ima negativan uticaj na suđenja za ratne zločine pred nacionalnim sudovima.\nBramerc je rekao da su suđenja za ratne zločine sada uglavnom na nacionalnim sudovima i da na "državama leži najveća odgovornost za postizanje pravde".\nOn je rekao i da na hiljade slučajeva čeka da bude procesuirano pred nacionalnim sudovima i da će to biti moguće jedino uz značajan napredak regionalne pravosudne saradnje.\nTužilac je izneo kritike i na račun političara u regionu, rekavši da političke poene "ne sakupljaju gradnjom mostova".\n"Umesto toga, političari veruju da će pobediti na izborima negiranjem zlodela i veličanjem odgovornih. Neki promovišu revizionističku verziju istorije, dok drugi pokušavaju da dobiju glasove odavanjem počasti, umesto osudom, ratnih zločinaca", upozorio je Bramerc pred Savetom bezbednosti UN.\nBramerc je, podsetimo, iste kritike izneo i u svom poslednjem šestomesečnom izveštaju, u julu ove godine, kada je takođe upozorio da se na prostoru bivše Jugoslavije "situacija dramatično pogoršala" zbog negiranja ratnih zločina i slavljenja njihovih počinilaca. Tada je poručio i da se negiranje genocida ne može tolerisati.\nBramerc: Neophodna regionalna saradnja u procesuiranju zločina\nBrammertz: Ne može se tolerisati negiranje genocida\nSrbija traži da haški osuđenici kazne služe u Srbiji\nPomoćnik ministra pravde Srbije Čedomir Backović, rekao je da Srbija nema preostalih obaveza prema Rezidualnom mehanizmu za krivične sudove u Hagu i istovremeno je ponovo pred Savetom bezbednosti UN pokrenuo inicijativu da srpski osuđenici za ratne zločine kazne izdržavaju u Srbiji\n„Svrha kažnjavanja podrazumeva resocijalizaciju kažnjenih osoba. Teško je poverovati da će to biti ispunjeno ukoliko budu služili kazne u dalekim zemljama“, rekao je Backović. On je dodao i da je takva inicijativa podržana odlučnošću Srbije da sprovede izrečene kazne.\n„Srbija je spremna da prihvati međunarodne supervizore sprovođenja kazni i spremna je da pruži garancije da te osobe neće biti oslobođene pre odgovarajuće odluke Mehanizma ili bilo kog druge agencije Ujedinjenih nacija koja će se ovim pitanjem baviti u budućnosti“, rekao je Backović i pozvao predstavnike iz Haga da posete Srbiju i zatvore u kojima bi kazne bile služene.\nHrvatska: Srbija i dalje negira svoju ulogu u ratu\nPredstavnik Hrvatske Ivan Šimonović je rekao da daju punu podršku radu Rezidualnog mehanizma i da očekuju da sve presude budu donete u zadatom roku i bez odlaganja, pre svega slučajevi koji se vode protiv Ratka Mladića i visokim zvaničnicima Državne bezbednosti Srbije Jovici Stanišiću i Franku Simatoviću, istakavši da su ti slučajevi ključni za utvrđivanje odgovornosti za agresiju Srbije na Hrvatsku i Bosnu i Hercegovinu u poslednjoj deceniji 20. veka, naročito što je predsednik Srbije Slobodan Milošević preminuo pre nego što mu je završeno suđenje.\nŠimunović je rekao i da se nada će uskoro biti završeni procei protiv dovije članova Srpske radiklane stranke Vojsilava Šešelja, Vjerice Radete i Petra Jojića, koji su optuženi za nepoštovanje suda, odnosno zastrašivanje svedoka. Šimunović je u tom kontekstu istakao i važnost saradnje Srbije sa Mehanizmom.\nOn je rekao i da Srbije i dalje negira svoju ulogu u ratu i uputio je poziv da se prestane sa negiranjem ratnih zločina. Šimonović je izjavio i da Srbije nije pokazala spremnost da otvopri svoje arhive i da je potrebno da se pokaže politička volja.\nPredstavnik Hrvatske je istakao da je pitanje saradnje kada su u pitanju nestali i dalje ključno i da spada u kriterijume koje Srbija mora da ispuni na svom putu ka EU.\nPredstavnik Bosne i Hercegovine rekao je da je ta država posvećena saradnji u cilju postizanja pomirenja, za šta je neophodno i da Mehanizam do kraja svog mandata dođe sa uspehom.\nOn je rekao i da su u BiH svesni da postoji potreba da se donese revidirana nacionalna strategija za ratne zločine.\n„Želeo bih da istaknem da BiH ostaje posvećena istrazi, procesiranju i kažnjavanju svih osoba odgovornih za ratne zločine. Nastavićemo da radimo na jačanju nacionalnog pravosudnog sistema, jer više pravde znači veće poverenje i stabilnost“, rekao je predstavnik BiH.\nAđijus: U 2020. godini presude Mladiću, Stanišiću i Simatoviću\nPredsednik Mehanizma, sudija Karmel Ađijus, rekao je u uvodnom obraćanju da očekuje da do kraja 2020. godine budu izrečene presude Jovici Stanišiću i Franku Simatoviću, visokim zvaničnicima Državne bezbednosti Srbije iz vremena režima Slobodana Miloševića, kojima se u ponovljenom postupku sudi po optužnici za zločine u Hrvatskoj i BiH počinjene od 1991 do 1995. godine.\nOvo suđenje je pred Mehanizmom počelo 13. juna 2017. godine.\nAđijus je rekao i da bi i žalbeni postupak u predmetu Ratka Mladića trebalo da takođe bude okončan do kraja 2020. godine.\nMladić je 22. novembra 2017. godine osuđen na doživotnu kaznu zatvora zbog genocida u Srebrenici, progona Bošnjaka i Hrvata širom BiH, terorisanja stanovništva Sarajeva dugotrajnim granatiranjem i snajperisanjem i uzimanje pripadnika Unprofora za taoce 1992-95. godine.\nSAD, Velika Britanija i Nemačka: Zabrinjava nastavak negiranja zločina\nPredstavnica Velike Britanije je rekla da su zadovoljni što će ovi slučajevi biti zatvoreni u narednoj godini, ali i zabrinuti jer je negiranje zločina u regionu Balkanu, kako je rekao tužilac Bramerc, i dalje pitanje sa kojim je potrebno suočavanje. Predstavnik Nemačke je pozvao lidere sa prostora bivše Jugoslavije da ulože napor u procesu suočavanja sa prošlošću. On je najavio da će nastaviti da pružaju podršku Mehanizmu.\nPredstavnik SAD je takođe rekao da je duboko zabrinjavajuće što se u izveštaju tužioca i dalje govori o poricanju „istorijskih istina“.\nGenadij Kuzmin, ruski predstavnik u UN, tokom rasprave je ponovio stav Rusije da očekuju da Ratko Mladić dobije odgovarajuću medicinsku pomoć i dodao da je Ruska Federacija spremna da mu pruži tretman u svojoj zemlji.\nPredsednik Rezidualnog mehanizma Karmel Ađijus rekao je da će 2020 će biti veoma važna godina budući da će većina slučajeva tada biti zaključena, ali je istakao i da to ne znači da će time biti završen i mandat Rezidualnog mehanizma.


Rusija nastavlja da obara korona rekorde, opet se uvode stroge mere - Telegraf.rs\n28/10/21 | 16:43\nDanas je vlada prijavila 1.159 smrtnih slučajeva od korona virusa za poslednja 24 sata, što je najnoviji rekord\nRegioni širom Rusije ponovo uvode teške korona mere, pošto zemlja već danima beleži rekordne brojeve obolelih i preminulih od ove teške infekcije.\nŠkole, restorani i brojne kancelarije u Moskvi biće zatvorene do 7. novembra, nakon što je predsednik Vladimir Putin odobrio jednonedeljni odmor. Najnoviji talas korona virusa u Rusiji stavio je Kremlj u tešku situaciju i doveo do toga da moraju da priznaju da su podbacili u zauzdavanju širenja bolesti, ali i da se distanciraju od teških mera koje su veoma nepopularne među građanima, od kojih mnogi ne žele da se vakcinišu.\nDanas je vlada prijavila 1.159 smrtnih slučajeva od korona virusa za poslednja 24 sata, što je najnoviji rekord. Takođe, prijavljeno je više od 40.000 novih slučajeva, što je takođe dnevni rekord u Rusiji.\nI susedna Ukrajina je prijavila rekordne brojeve preminulih i novoobolelih, a obe zemlje se bore sa sve većom neodlučnošću građana da se vakcinišu. Pojedinci, koji su zbog posla morali da prime vakcine, poput nastavnika, našli su način da zaobiđu nametnute restrikcije, tako što su kupili lažne korona sertifikate, objasnili su zvaničnici.\nViktor Ljaško, ministar zdravlja Ukrajine, rekao je da je broj prijema u bolnicu strašan i pozvao građane da se vakcinišu.\n- Mi možemo i moramo da zaustavimo ovu statistiku - rekao je on. Inače, oko 16 odsto Ukrajinaca dobilo je obe doze vakcine protiv korona virusa, što ih čini najgorima u Evropi.\nPortparol Kremlja Dmitrij Peskova danas je negirao da se planira uvođenje obavezne vakcinacije u Rusiji i demantovao navode da će Kremlj ponovo pokrenuti medijsku kampanju za vakcinaciju. Tek nešto više od 30 odsto građana Rusije primilo je obe doze jedne od ruskih vakcina. Kremlj je ranije saopštio da je cilj da se 60 odsto vakciniše do kraja leta.\nUvođenje novih teških mera uglavnom je prebačeno na regionalne zvaničnike, koji su na sebe preuzeli tu odgovornost da zatvore mnoge objekte i da uvedu veoma omražen QR kod, koji su prošle godine Rusi nazivali sajber-gulag.\n- Situacija u Moskvi se razvija po najgorem scenariju - napisao je gradonačelnik Moskve Sergej Sojanin u svom blogu kada je najavljivao nove mere prošle sedmice. On je Moskovljane savetovao da idu u park ili da par dana provedu u vikendicama u unutrašnjosti.\n- Hajde da se opustimo malo i da pomognemo da se sačuvaju životi i zdravlje mnogih ljudi. Onda grad može da se vrati normalnom životu - napisao je gradonačelnik.\nProšli put kada su bile uvedene mere, bunili su se preduzetnici u Moskvi, koji su gubili novac i mušterije, a od države nisu imali adekvatnu finansijsku podršku.\nMoskovljani su u sredu napunili barove i restorane, veče uoči što će nove mere stupiti na snagu, a drugi su planirali gde će da putuju tokom neradne nedelje, kako bi napustili grad.\nU Sankt Peterburgu i Sočiju sve vrvi od Moskovljana koji su došli u grad da izbegnu restrikcije kod kuće. Pojedini delovi Krima uveli su punktove za kontrolu kovid sertifikata i negativnih rezultata PCR testova.\nNove mere predviđaju da će škole biti zatvorene, kafići i restorani moći će samo da vrše dostavu, na posao će ići samo onaj ko mora, a većina državnih službi zabraniće prijem stranaka.\n29. oktobar 2021 | 00:54\nStopirajte da iz Rusine nema putovanja nigde ni u koju zemlju


Stigao novi Hojt Ji da što pre završi posao na Balkanu - Sputnjik Srbija\n17:39 10.06.2019 (osveženo 18:09 10.06.2019) Preuzmite kraći link\nSastanak predsednika Srbije Aleksandra Vučića sa Palmerom imao bi nekog smisla da je američki gost doneo vest kako je Priština pristala da ukine tarife koje je uvela na robu iz Srbije, ističe Adamović za Sputnjik, podsećajući da je to „minimum minimuma svih uslova koje je Srbija postavila da bi se vratila u dijalog“.\nNa sastanku Vučića i Palmera ocenjeno je da prištinske takse na robu iz centralne Srbije ostaju prepreka za dijalog. Vučić je kazao američkom sagovorniku da su neistinite priče u delu zapadne javnosti kako je Srbija iskoristila to što je Priština uvela takse da „zatvori“ dijalog Beograda i Prištine.\nSa druge strane, odgovarajući na pitanje da li će se Amerika aktivnije uključiti u dijalog Beograda i Prištine, Palmer je istakao da SAD u potpunosti podržavaju ono što njihovi evropski partneri i saveznici rade na olakšavanju dijaloga Beograda i Prištine.\nGovoreći o eventualnoj šteti koju zbog tarifa trpe američke kompanije koje posluju u Srbiji, Adamović ocenjuje da to svakako nije bitna stavka u američkom spoljnotrgovinskom bilansu i da je ta šteta veoma ograničena.\n„U odnosu prema Srbiji, Priština je odavno prešla crvenu liniju. Nisu samo tarife u pitanju, već i neispunjavanje obaveza iz Briselskog sporazuma, odnosno odbijanje Prištine da formira Zajednicu srpskih opština. Problematična je i platforma kosovske skupštine o pregovorima sa Beogradom, osnivanje suda za navodne srpske ratne zločine, namera Prištine da traži isplatu ratne odštete od Srbije i, naravno, odluka da se formira vojska Kosova. To su mnogo važnije stvari koje je Priština u međuvremenu uradila.“\nNaš sagovornik ocenjuje da su Palmer, Merkelova i Makron na sličnom političkom zadatku — da se posao na Balkanu što pre završi. On napominje da se pomoćniku zamenika američkog sekretara Metjuu Palmeru pridaje preveliki značaj.\n„Palmer je deo Stejt departmenta koji se protivi politici Donalda Trampa na svim nivoima. On nije trampovac, on je deo onoga što kolokvijalno nazivamo američkom dubokom državom. Bilo bi dobro da se u budućnosti službenici američke administracije, koji su na nivou pomoćnika zamenika, bez obzira što su SAD u pitanju, ne primaju na tako visokom nivou, već bi trebalo da ga dočeka neki naš pomoćnik zamenika“, primećuje Adamović.\nNaš sagovornik podseća da je raniji Palmerov stav bio da na kraju dijaloga Beograd mora da prizna nezavisno Kosovo.\nAdamović smatra da se Palmerov dolazak sigurno ne može tumačiti kao najava izbalansiranijeg odnosa Amerike prema Srbiji.\n„U ovom trenutku, i kada je u pitanju Brisel, i kada je u pitanju Vašington, nema uslova za rešavanje kosovskog pitanja na način na koji bi bili uvaženi srpski nacionalni interesi. Očigledno je da neko žuri da završi posao na Balkanu pre nego što se u Briselu ili na nekim drugim mestima dese važne promene koje su do sada sprečavane.“\nZamenik pomoćnika državnog sekretara SAD prethodno se sastao sa Vučićem u oktobru prošle godine, kada je poručio da SAD podržavaju dijalog Beograda i Prištine u cilju postizanja dogovora koji bi vodio ka punoj normalizaciji odnosa, kao i da je Vašington posvećen tome da Srbija napreduje i postane članica EU.


OEBS: Nije se vodilo računa o biračima u Albaniji - Svet - Dnevni list Danas\nPočetna » Svet » OEBS: Nije se vodilo računa o biračima u Albaniji\nOEBS: Nije se vodilo računa o biračima u Albaniji\nNa lokalnim izborima u Albaniji u nedelju se nije mnogo vodilo računa o interesima birača u klimi političke krize, naveli su posmatrači OEBS-a u današnjim preliminarnim nalazima.\n0Piše: Beta 01. jula 2019. 17.37\nU izveštaju Službe OEBS za demokratske institucije i ljudska prava (ODIHR) navedeno je da je albanska vlada odlučila da se izbori održe i pored bojkota opozicije i da zbog toga birači nisu imali mogućnost izbora između više političkih opcija. U 31 od 61 opštine postojao je samo jedan kandidat za predsednike opština.\n„Iako je veći broj političkih partija, koalicija i grupa građana predložio svoje kandidate, odsustvo velikih opozicionih partija s izbora značajno je ograničilo biračima izbor kandidata. Početno odbijanje istih tih partija da imenuju članove izbornih komisija, a kasnije i politizovana interpretacija izbornog zakona, učinilo je rukovođenje izborima neizbalansiranim i smanjilo poverenje u izbore“, rekla je Odri Glover, šefica posmatračke misije OEBS-a u Albaniji.\nPosmatrači tvrde da je politički sukob doveo do pravne nesigurnosti i da je izborna komisija donela mnoge odluke s političkim ciljem da se izbori održe. Glavni fokus kampanje je bio na bojkotu opozicije i datumu izbora, a postoje i kredibilni navodi da su obe strane vršile pritisak na birače, navodi OEBS.\n„Imamo dokaze da su sve političke strane vršile pritisak na birače. To je, uz polarizovane medije fokusirane na političku krizu a ne na iznošenje nepristrasnih informacija o kandidatima, sprečilo neke birače da načine slobodan i informisan izbor“, rekla je Glover.\nU preliminarnom izveštaju se navodi da su izbori protekli mirno, da je glasalo oko 21 odsto od 3,5 miliona registrovanih birača i da je u 61 opštini bilo registrovano 97 kandidata za gradonačelnike ili predsednike opština i 544 kandidata za spukštine opština i gradova, piše u saopštenju.\nJutros je Centralna komisija za izbore saopštila da je odziv glasača bio svega 21,6 odsto, a socijalistički premijer Edi Rama je ipak ocenio da su izbori koje je opozicija listom bojkotovala, „pobeda evropske Albanije“, preneli su mediji iz Tirane.\nVođa opozicije i šef Demokratske stranke Ljuljzim Baša ukazao je da veoma mali odziv glasača znači da je izborna „farsa odbačena uz prezir epskih razmera“. Po podacima njegove stranke, odziv glasača bio je oko 15 odsto, a u nekim oblastima, među kojima je i deo juga Albanije, gde živi grčka manjina, odziv je bio svega 10 odsto.\nOpozicija koja je bojkotovala izbore, od sredine februara organizuje demonstracije protiv Ramine vlade koju optužuje za korupciju i nameštanje izbora.\nPremijer Rama je insistirao da lokalni izbori budu juče održani kako je i planirano, iako ih je predsednik Albanije Iljir Meta uredbom bio odložio za oktobar, tvrdeći da će bez učešća opozicije biti „nedemokratski“.\nAlbanija, biraci, OEBS\nOpštine u Srbiji: Da li vode računa o podacima na svojim internet stranicama\nAbazović: Vučić nam nije čestitao iz taktičkih razloga\nDveri: Proglas o promeni sistema


Dveri i DSS traže od Nikolića da ne potpiše zakon o saradnji sa NATO\nBoško Obradović Zoran Radojičić Saša Ilijić Miroslav Drekić Dragan Krsmanović Dragan Dželetović Dalibor Dašić Dragan Isaković Milica Borović Željko Starčević\nSubota, 20.02.2016 1:13\nObradović je ispred Predsedništva Srbije rekao novinarima da je sporazum o saradnji sa NATO jedno od ključnih pitanja za budućnost Srbije. „Otkuda im ideja da potpisuju sporazume sa jednom osvajačkom, imperijalnom, zločinačkom i kriminalnom organizacijom kakav je NATO? Više od 80 odsto građana Srbije po svim istraživanjima javnog mnjenja je protiv učlanjenja Srbije u NATO i ovakvih sporazuma“, rekao je Obradović. On je poručio predsedniku Srbije Tomislavu Nikoliću da je ovo šansa da spasi svoj obraz i politički identitet i postavio pitanje njegovog kredibiliteta pred dodelu nagrade Međunarodnog fonda jedinstva pravoslavnih naroda, koja će biti održana u Moskvi, 9. marta.\nPredsednica DSS-a Sanda Rašković Ivić kazala je da taj sporazum omogućava NATO vojnicima da uđu u svaku kasarnu, institut i kuću, a da za to ne odgovaraju. „Pozivam predsednika države, koji je položio zakletvu da će čuvati celovitost i slobodu Srbije, da ne potpisuje ovaj zakon jer potpisujući ovaj zakon on postaje saučesnik u okupaciji vlastite države od strane NATO. Predsednik treba da zna da on ne odgovara za svoje postupke samo Aleksandru Vučiću, nego i građanima Srbije“, rekla je Rašković Ivić. Ona je uporedila sporazum koji je DSS potpisala sa NATO 2005. godine, kada je ta stranka bila na vlasti, sa novim sporazumom. „Sporazum koji je tada potpisan je sporazum koji nije ni izdaleka izgledao tako kako izgleda ovaj. Sporazum koji je tada potpisan bio je u okviru aranžmana Partnerstva za mir, koji ima i Ruska Federacija, pa onda to nije ništa strašno. I taj sporazum je podrazumevao da samo trupe mogu da imaju prolaz, bez mogućnosti da se ulazi u kasarne i kuće, da se ima diplomatski imunutet“, rekla je Rašković Ivić. Izvor: Beta (Foto: Beta)


Državni sekretar Nenad Ivanišević posetio Sremsku Mitrovicu - RTV Centar Srem\nDruštvoGlavnoSremska MitrovicaZdravlje 09/07/2016 rtvcentarsrem 0\nGradska uprava za zdravstvenu i socijalnu zaštitu Grada Sremske Mitrovice danas je izrazila inicijativu za izgradnju doma za stara lica na teritoriji grada. To...\nGradska uprava za zdravstvenu i socijalnu zaštitu Grada Sremske Mitrovice danas je izrazila inicijativu za izgradnju doma za stara lica na teritoriji grada. To je rečeno prilikom posete državnog sekretara u MInistarstvu za rad, zaposljavanje, socijalna i boračka pitanja Nenada Ivaniševića ovom sremskom gradu.\nKako u Sremskoj Mitrovici nema doma za stara lica i građani moraju da koriste usluge doma u Rumi i Šapcu, Gradska uprava za zdravstvenu i socijalnu zaštitu ovog grada stavila je to na listu prioriteta. Projekat za izgradnju doma urađen je 2009. godine, lokacija obezbeđena u naselju Kamenjar, ali ono što predstoji jeste revidiranje projekta i usaglasavanje sa trenutnim trzšnim cenama. Pocetak izgradnje doma jos uvek je neizvestan, ali je sekretar pri MInistarstvu za rad, zaposljavanje, socijalna i boracka pitanja Nenad Ivanisevic rekao da ce se na tome raditi u narednom periodu.\nOvom prilikom sekretar Nenad Ivanišević je sa predstavnicima Gradske uprave za zdravstvenu i socijalnu zaštitu obišao Regionalnu Sremsku sigurnu kuću i Crveni krst u Sremskoj Mitrovici. Sigurna kuća je počela sa radom u maju ove godine i namenjena je žrtvama porodičnog nasilja i žrtvama trgovine ljudima sa područja sremskog okruga. Kapacitet ove ustanove je 20 mesta, a trenutno su u njoj smeštene dve žene. U okviru Crvenog krsta u Sremskoj Mitrovici postoji i Narodna kuhinja koju svakodnevno koriste 550 socijalno ugrozenih lica sa teritorije grada.\nSremska Mitrovica je ove godine od Ministarstva za rad, zaposljavanje, socijalna i boračka pitanja dobila sedam miliona dinara za projekte socijalne zaštite. Tokom ove posete Ministarstvo je obećalo gradu nastavak saradnje kroz zajednicko konkurisanje na program Evropske unije Izi koji je najznačajniji instrument razvoja socijalne politike.


AMSS: Saobraćaj pojačan, tokom noći moguća magla pored reka i klisura - Društvo - Dnevni list Danas\nPočetna » Društvo » AMSS: Saobraćaj pojačan, tokom noći moguća magla pored reka i klisura\nSaobraćaj na glavnim putnim pravcima u Srbiji je pojačan, posebno ka većim mestima, a tokom noći moguća je magla i sumaglica na pravcima pored reka i klisura, saopštio je danas Auto-moto savez Srbije (AMSS).\n0Piše: Beta 03. marta 2019. 18.40\nAMSS savetuje da i pored dobrih vremenskih uslova vozači budu oprezni jer je na pojedinim deonicama neophodna sporija vožnja zbog radova ili većeg broja vozila.\nPrema podacima Uprave granične policije za putnička vozila na graničnim prelazima Srbije nema dužih zadržavanja.\nKamioni na izlaz iz Srbije ka Hrvatskoj na Batrovcima čekaju 300 minuta, Šidu 180 minuta, a dva sata na prelazu Bačka Palanka.\nNa graničnim prelazima sa Madjarskom na izlazu iz Srbije teretna vozila čekaju 90 minuta na Horgošu, dok na prelazu Kelebija čekaju sat vremena.\nAuto moto savez Srbije, saobraćajBeograd


U Boru ponovo proglašena vanredna situacija - Bor 030\n26. septembra 2021. | 19:52\nNaslovna Vesti Društvo U Boru ponovo proglašena vanredna situacija\nGradski štab za vanredne situacije ponovo je proglasio vanrednu situaciju na teritoriji grada Bora zbog pogoršane epidemijske situacije.\nVanredna situacija u Boru uvedena je na osnovu jučerašnje preporuke Stručno-operativnog tima za higijensko-epidemiološke mere koji čine epidemiolozi i direktori zdravstvenih ustanova.\nGradonačenik Bora Aleksandar Milikić je kazao da se mere koje proizilaze iz proglašene vanredne situacije donose u cilju zaštite zdravlja i bezbednosti građana i ne izlaze iz okvira mera Vlade Republike Srbije i republičkog Kriznog štaba.\n„Naš cilj je da kroz ovakvu odluku zaštitimo svakog našeg sugrađanina od potencijalnog širenja virusa. Mere koje su danas predložene na sednici Štaba ne izlaze iz okvira propisanih mera Kriznog štaba Vlade RS i odnose se, pre svega, na bolju komunikaciju sa našim sugrađanima i na njihovo prijavljivanje nepoštovanja mera“, rekao je Milikić.\nGradski štab za vanredne situacije grada Bora doneo je sledeće mere:\n– da istaknu na ulazu u objekat vidno obaveštenje u kome stoji da se uočene nepravilnosti u poštovanju propisanih mera mogu prijaviti Gradskoj upravi grada Bora svakog dana u periodu od 0-24 časa na telefon 060/2727059 ili radnim danima u periodu od 7 do 15 časova na telefon 030/424192 ili putem e-adrese [email protected].\nNalaže se upravnicima zgrada, JKP za stambene usluge „Bor“, JKP „3. Oktobar“ da odmah nakon stupanja na snagu ove naredbe započnu dezinfekciju zajedničkih prostorija u stambenim zgradama i pranje ulica, trgova, trotoara, pešačkih staza i dečijih igrališta uz upotrebu dezinfekcionih sredstava.\nKontrolu sprovođenja ovih naredbi vršiće Gradska uprava grada Bora – Odeljenje za inspekcijske poslove u saradnji sa republičkim organima.\n„Na ovaj način će Grad Bor, u saradnji sa lokalnom i državnom inspekcijom, pokrenuti jedan lanac odgovornosti svih onih koji su zaduženi za sprovođenje propisanih mera. Pokazalo se da Borani umeju i mogu da budu veoma odgovorni i siguran sam da ćemo, uz poštovanje mera koje su dobronamerne, izaći iz ove borbe kao pobednici“, dodao je Milikić.\nPrema podacima Zavoda za javno zdravlje „Timok“ Zaječar, od poslednjih informacija četiri osobe su se oporavile, a zabeležen je jedan novi slučaj virusa, što znači da je na današnji dan na području grada Bora ukupno 36 osoba pozitivno na virus.


Rusija traži povlačenje svih stranih trupa iz Avganistana - Sputnjik Srbija\n00:39 14 Jul 2020\n10:40 28.05.2019 (osveženo 10:48 28.05.2019) Preuzmite kraći link\nRusija se zalaže za potpuno povlačenje stranih vojnika iz Avganistana, izjavio je šef ruske diplomatije Sergej Lavrov.\n„Rusija je sigurna da konflikt u Avganistanu nema vojno rešenje. Jedini mogući način rešavanja situacije je postizanje mira političko-diplomatskim sredstvima. Zalažemo se za potpuno povlačenje stranih trupa iz zemlje. Pozivamo sve avganistanske strane na hitan početak pregovora uz učešće širokog spektra društveno-političkih snaga“, rekao je Lavrov na sednici posvećenoj 100. godišnjici uspostavljanja diplomatskih odnosa između Rusije i Avganistana.\nAmeričke snage su ušle u Avganistan u novembru 2001. godine, posle invazije pokrenute zbog terorističkih napada na SAD 11. septembra. Ta operacija je postala najduža vojna kampanja u istoriji Oružanih snaga SAD. Od tada su SAD u Avganistanu izgubile više od 2.400 vojnika, a na svoj najduži rat su potrošile više od 900 milijardi dolara. Administracija predsednika SAD Donalda Trampa je 2018. godine predstavila novu strategiju akcija u južnoj Aziji koja predviđa aktivnije učešće država regiona u rešavanju konflikta u Avganistanu.


NEOČEKIVANO Željko Obradović uprkos porazu u Kupu Turske častio igrače\nTrener košarkaša Fenerbahčea Željko Obradović je posle poraza u Kupu Turske od Anadolu Efesa rezultatom 83:80, umesto da kazni, odlučio da časti ekipu.\nGeneralni direktor kluba Mauricio Gerardini otkrio je da je bio iznenađen reakcijom šefa stručnog štaba nakon neuspeha. On je otkrio sada, da su svi, uključujući i njega očekivali da igrače čeka težak trening dan posle meča.\nMeđutim, najtrofejniji trener Evrope pozvao je sve svoje izabranike, kao i članove stručnog štaba da mu se zajedno pridruže u jednom od restorana u Istanbulu.\nFenerbahče je uprkos porazu u Kupu ostao u igri za preostala dva trofeja: u prvenstvu Turske deli prvo mesto sa Tofašom sa učinkom 17-3, a ne deluje tako daleko ni odbrana trofeja namenjena prvaku Evrope, u Evroligi je turski klub trenutno treći sa 18-7.


Savremena galerija Subotica će večeras, 22. jula, od 19 časova, biti bogatija za još jedan muzički događaj. Udruženje Electe u saradnji sa upravom Galerije ugostiće mlade kompozitore koji stvaraju muzička dela u stilovima 21. veka.\nSavremena muzika u Vojvodini, naziv je projekta koji okuplja kompozitore do 40 godina starosti. Od 2012. godine, projekat je imao preko dvadeset koncerata u Novom Sadu, Zrenjaninu, Šapcu, Beogradu, Sremskoj Mitrovici i Subotici. Svi kompozitori koji deluju u okviru ovog projekta, članovi su Udruženja kompozitora Vojvodine i Organizacije muzičkih autora Srbije (SOKOJ).\nNa sutrašnjem koncertu nastupiće: Ivan Marković – klavir, Ljiljana Lišković – sopran, Miroslav Popović – klavir, Dragan Mirković – harmonika, Milan Milanov – kontrabas, i Vasa Vučković – klarinet, a izvodiće muziku pisanu za klavir solo, ali i kamerna dela za duete sopran i klavir, harmoniku i kontrabas i trio sopran, klarinet i kontrabas. Kompozicije su nastajale od 2008. do 2016. godine, tako da će publika moći da čuje najsavremenije načine komponovanja i tretiranja instrumenata u 21. veku.\nU ovoj večeri posetioci će imati priliku da čuju dela kompozitora Ivana Markovića (1992), Stanislava Gajića (1980), Ljubomira Nikolića (1976) i Svetozara Nećića (1982).\n— U toku postojanja projekat Savremena muzika u Vojvodini, uspešno realizuje svoj cilj, promociju domaćih savremenih kompozicija i kompozitora. Oni svojim radom, izvođenjima u koncertnim dvoranama, ali i snimanjem kompakt diskova, uspevaju da povećaju interesovanje javnosti za umetničku muziku koja nastaje u savremenom vremenu. Takođe, tokom svog postojanja ova grupa mladih kompozitora premijerno je izvela više od 30 kompozicija za različite ansamble, kamerne grupe, kao i za solističke instrumente, najavljuje Jasmina Jovančić Vidaković, kustoskinja pedagog Savremene galerije Subotica\nMiloš Radović, predsednik "Electe" poručuje da je takav način predstavljanja muzičkih dela veoma redak na našim prostorima, te je od izuzetnog značaja podržati mlade koji teže da plod svoje inspiracije podele sa širom publikom, a večeras će posetioci moći da prisustvuju izuzetnom muzičkom događaju savremenih muzičara i kompozitora u Savremenoj galeriji.


Savremeni tretmani tela ne mogu se zamisliti bez primene aparata. Kako su zahtevi klijenata jako visoki u pogledu ne samo kvaliteta postignutih rezultata već i u brzini kojim se oni postižu, tako i savremena kozmetologija nastoji odgovoriti ovim zahtevima i kreirati savremene, inovativne protokole. U ovoj situaciji preparati i tradicionalna nega nisu dovoljni pa je neophodno uključiti i primenu aparata. Pomoću aparata mogu se postići odlični rezultati u pogledu tonusa kože, mišića, količine masnih nasnih naslaga, smanjiti otok, poboljšati cirkulacija, može se postići poželjniji estetski izgled. U aparaturnim tretmanima tela koriste se aparat za kavitaciju, Ultra conure, RF i presoaparat koji se koriste u seriji samostalno ili u kombinaciji sa drugim aparatima ili prepartivnim metodama.\nAparat ultracontur pomocu osam specificno dizajniranih aplikatora koje u sebi imaju ultrazvucne i elektromagnetne plocice zahvata velike povrsine tela,tako da se istovremeno mogu radite noge,stomak,gluteus.\nTretman se radi u serijama, potrebno je odraditi seriju od 10-15 tretmana u zavisnosti od cilja koji se zeli postici.\nKombinacijom ultrazvuka i elektromagnetnih talasa ovaj aparat omogucava:


Na Ozrenu obilježen Dan nestalih i poginulih u odbrambeno-otadžbinskom ratu - Glas Regije\nNa Ozrenu obilježen Dan nestalih i poginulih u odbrambeno-otadžbinskom ratu\nPredsjednik Vlade Republike Srpske Radovan Višković poručio je danas na Ozrenu da Srpska potražuje 1.652 nestala lica i da se sa srpskim žrtvama niko neće igrati, te kao sraman ocijenio dosadašnji rad Instituta za nestala lica BiH.\nVišković je tokom obraćanja na obilježavanju Dana nestalih i poginulih u odbrambeno-otadžbinskom ratu naveo da je Institut od 2008. godine identifikovao svega 265 lica, što je broj koji su godišnje pronalazile institucije Republike Srpske.\nOn je naveo da već 25 godina oni koji treba da kroje pravdu na ovim prostorima ne žele da vide stradanja Srba, koji su proglašeni kao jedini zločinci, što se predstavlja međunarodnoj zajednici.\nVišković je upozorio da je u toku plan da preživjeli Srbi svjedoci biološki izumru, jer „bez pronađenog leša nema žrtve“.\nOn je dao punu podršku predsjedniku Republičke organizacije porodica zarobljenih i poginulih boraca i nestalih civila Veljku Laziću u daljem radu ovog udruženja i njivoj inicijativi upućenoj Savjetu ministara da Institut bude reorganizovan ili da se ukine.\nVišković je pozvao sve koji to znaju da iz humanih razloga kažu gdje se nalaze kosti stradalih, zbog njihovih najmilijih.\nPremijer Republike Srpske rekao je da je Ozren herojski i nepobjediv, na šta opominje spomen-kip najmlađeg poginulog vojnika Vojske Republike Srpske Spomenka Gostića.\nOn je podsjetio i na to da su muslimanske snage 11. septembra 1995. pokrenule akciju uništenja svega što je srpsko, a monstruozni zločini su snimani i objavljivani.\n„U Stogu je pronađeno 21 tijelo, od kojih 18 bez glava“, izjavio je Lazić.\nOn je naveo da se od 1995. godine potraživalo 5.235 poginulih Srba, a kasnije taj broj je povećan na 5.265.\nPrema njegovim riječima, institucije Srpske imale su uspjeh u pronalasku i identifikaciji lica kojih se traži još 1.652, ali čitava aktivnost je stala kada je formiran Institut za nestala lica BiH, što je nedopustivo.\nNačelnik opštine Petrovo Ozren Petković rekao je da je traganje za nestalim i poginulim, zvjerski umorenim od plaćenika iz odreda „El mudžahedin“, kontinuirana obaveza svih jer njihove kosti i najmiliji to zaslužuju.\n„Svi su gledali snimak kako se monstruozno šuta odrubljena srpska glava. Gledali su ih i predstavnici pravosudnih institucija, ali i dalje ništa“, izjavio je Petković.\nOn je najavio da borba za istinu neće stati i da se postojanje Republike Srpske ne smije dovesti u pitanje.\nZvaničnici Republike Srpske, članovi porodica poginulih i nestalih, predstavnici lokalnih zajednica i udruženja proisteklih iz odbrambeno-otadžbinskog rata položili su vijence i ruže na spomen krst, simbol srpskog stradanja, i spomen-kip najmlađeg borca Vojske Republike Srpske Spomenka Gostića.\nPrethodna Derventa slavi Dan grada i krsnu slavu Crkvene opštine (FOTO)\nSljedeća ŠAMAC: Dani otvorenih vrata – mogućnost vakcinacije bez najave


AMS S upozorava vozače na hladno vreme i zimske uslove za vožnju.\nU nižim predelima vozače očekuju mestimično vlažni kolovozi, dok na putevima u planinskim područjima treba računati sa ugaženim snegom na putu, poručuje AMS.\nU izveštaju navode da se danas do 16 časova izvode radovi na demontaži starih i montaži novih portalnih tabli obaveštenja na postojećim portalima kroz grad Beograd i to ispred mosta Gazela i petlje Medaković, u smeru Beograd-Niš, a ispred petlje Konjarnik u smeru Niš-Beograd.\nRadovi će izvode u pokretu i saobraćaj se odvija preticajnom trakom.\nIzmenjen je režim saobraćaja na deonici petlja Žednik - petlja Bačka Topola zbog radova na rehabilitaciji kolovozne trake u smeru Subotica - Novi Sad. Saobraćaj iz pravca Subotice ka Novom Sadu preusmeren je u preticajnu saobraćajnu traku suprotnog smera i odvija se dvosmerno.\nDo 10. decembra izvode se radovi na zaštitnoj odbojnoj ogradi u srednjem pojasu, na deonici petlja Pećinci - petlja Šimanovci, u smeru Batrovci - Beograd. U toku radova za saobraćaj je zatvorena preticajna saobraćajna traka, a saobraćaj će se odvijati voznom trakom.\nDo 10. decembra izvode se i radovi na zaštitnoj odbojnoj ogradi u srednjem pojasu na deonici petlja Šimanovci - petlja Pećinci u smeru Beograd-Batrovci. U toku radova za saobraćaj će biti zatvorena preticajna traka, a saobraćaj će se odvijati voznom trakom.\nBatrovci granični prelazi gužva na granici\n21:14 AMBASADORKA SAD U PODGORICI: Na građanima je kako će doći do stabilne vlade\n109 ĐOKOVIĆ PRAVI LEK PROTIV KORONE: Poseduje 80 posto danske firme


Analitičari predviđaju da je Rusija i dalje posvećena podrivanju američkog uticaja i podeli i slabljenju zapadnih saveza, kao deo pristupa „milo za drago“ u sukobu sa Sjedinjenim Državama\nGlobalna epidemija koronavirusa nije učinila mnogo da bi se sprečili protivnici Sjedinjenih Država, posebno Kina, da nastave da ciljaju i ostvaruju dobit nauštrb SAD, zaključaj je nedavno objavljene procene američkih obaveštajaca.\nPeking će, kaže se u izveštaju, „nastaviti napore svoje celokupne vlade na širenju uticaja Kine, potkopavajući uticaj Sjedinjenih Država, zabijajući klinove u točkove između Vašingtona i njegovih saveznika i partnera i negujući nove međunarodne norme koje favorizuju autoritarni kineski sistem“.\nAnaliza, koja predstavlja zaključke svih 18 američkih obaveštajnih agencija, dalje upozorava da kinesko rukovodstvo na sve jaču konkurenciju sa Vašingtonom gleda kao na deo „epohalne geopolitičke promene“ i spremno je da prihvati sve agresivnije strategije kako bi prevladalo.\nTa agresivnost, prema rečima zvaničnika, uključuje nastojanje za postavljanje dodatnih vojnih instalacijama širom sveta i sporazume o pristupu „kako bi se poboljšala njegova sposobnost da projektuje moć“.\n„Kina gradi sve veće i sve sposobnije nuklearne raketne snage koje su održivije, raznovrsnije i u većoj pripravnosti“, navodi se u izveštaju ODNI, upozoravajući da Peking pokušava da obezbedi da može da uzvrati na nuklearni napad sopstvenim nuklearnim raketama.\nAmerički obaveštajni analitičari dalje očekuju da Kina obezbedi prisustvo u svemiru – sa svemirskom stanicom koja će operisati u niskoj Zemljinoj orbiti u naredne tri godine – i da ostane pretnja u sajber prostoru, gde je pokazala sposobnost da izazove „lokalizovane, privremene poremećaje do kritične infrastrukture u Sjedinjenim Državama“.\nIpak, američki obaveštajni analitičari veruju da će postojati šanse da Vašington i Peking rade zajedno.\n„Kineski lideri će, verovatno, tražiti taktičke mogućnosti za smanjenje napetosti sa Vašingtonom kada takve prilike budu odgovarale njihovim interesima“, navodi se u izveštaju ODNI.\nJavna procena, koja se sada zahteva po zakonu, prva je od 2019. godine, kada je tadašnji predsednik Donald Tramp žigosao svoje obaveštajne zvaničnike na društvenim mrežama kao „pasivnie i naivne“ zbog njihovog ocenjivanja Irana, Severne Koreje i terorističke grupe Islamska država. Napori zakonodavaca da obezbede procenu javne pretnje 2020. godine nisu uspeli.\nIpak, nova procena odraz je tema koje su američki obaveštajci iznosili u drugim javnim nastupima, upozoravajući da će se pored Kine i SAD suočiti sa velikim izazovima Rusije, Irana i Severne Koreje.\nAnalitičari predviđaju da je Rusija i dalje posvećena podrivanju američkog uticaja i podeli i slabljenju zapadnih saveza, kao deo pristupa „milo za drago“ u sukobu sa Sjedinjenim Državama.\n„Ruski zvaničnici već dugo veruju da Sjedinjene Države sprovode sopstvene„ ‘kampanje uticaja’ kako bi potkopale Rusiju, oslabile predsednika Vladimira Putina i instalirale zapadno prijateljske režime u državama bivšeg Sovjetskog Saveza i drugde“, navodi se u izveštaju.\n„Rusija traži prilagođavanje sa Sjedinjenim Državama u pogledu međusobnog nemešanja u unutrašnje poslove obe zemlje i američkog priznavanja ruske sfere uticaja na veći deo bivšeg Sovjetskog Saveza“, dodaje se.\nIako ovo drugo može navesti Moskvu da ponudi partnerstvo Sjedinjenim Državama, obaveštajni zvaničnici vide malo razloga da se veruje da će se Kremlj vratiti unazad po pitanju bilo koje od svojih zlonamernih aktivnosti, bilo da to znači pomeranje granica u sajber prostoru, destabilizaciju Ukrajine ili uklanjanje neistomišljenika .\nI dalje postoji zabrinutost zbog vojne moći Moskve.\n„Rusija će u dogledno vreme ostati najveći i najsposobniji rival Sjedinjenih Država“ koji poseduje oružje za masovno uništenje, navodi se u izveštaju ODNI.\nAmerički obaveštajni analitičari vide malo naznaka da će Iran pokušati da promeni svoj kurs, gledajući na sebe kao „zarobljenog u borbi“ sa Vašingtonom oko sfere uticaja Teherana na Bliskom istoku i šire. A nedavni dosezi američkog predsednika Džoa Bajdena u pokušaju da oživi nuklearni sporazum, poznat i kao Zajednički sveobuhvatni plan akcije (JCPOA), verovatno neće pokolebati iransko rukovodstvo.\nOčekujemo da će Iran preuzeti rizike koji bi mogli da eskaliraju tenzije i ugroze američke i savezničke interese“, upozoravaju američki obaveštajni analitičari.\nŠto se tiče nuklearnog programa Teherana, američka obavještajna služba vjeruje da Iran „trenutno ne preduzima ključne aktivnosti u razvoju nuklearnog naoružanja za koje smatramo da bi bile potrebne za proizvodnju nuklearnog uređaja“, iako su analitičari rekli da je nastavio neke nuklearne aktivnosti koje su zabranjene po odredbama nuklearnog sporazuma.\nAmeričke obaveštajne agencije takođe očekuju da će Iran i dalje stvarati probleme u Iraku dok pokušava uspostaviti trajno vojno prisustvo u Siriji i igrajući na svim stranama sukoba u Avganistanu, tako da će biti dobro pozicioniran bez obzira ko na kraju prevlada.\nTeheran će, najverovatnije, i dalje koristiti svoje rastuće sajber mogućnosti, koje uključuju mogućnost pokretanja napada na kritičnu infrastrukturu, navodi se u izveštaju.\nIran će verovatno imati „društvo“ kada je reč o preuzimanju rizika.\nU američkoj proceni pretnji upozorava se da Severna Koreja takođe pokazuje znake da će učiniti više od svog tradicionalnog zveckanja oružje kako bi privukla pažnju.\n„Kim Džong Un može preduzeti brojne agresivne i potencijalno destabilizujuće akcije radi preoblikovanja regionalnog bezbednosnog okruženja i zabijanja klinova u točkove između Sjedinjenih Država i njihovih saveznika“, navodi se u izveštaju ODNI-a, upozoravajući da će Pjongjang „predstavljati pretnju za masovno uništenje u doglednoj budućnosti“.\nNekad smatran najvećom prijetnjom po SAD, terorizam, upozoravaju obavještajni službenici, bio je stalno nadmašen problemima koji proizlaze iz nadmetanja velikih sila – SAD, Kine i Rusije i prijetnjama u sajber prostoru.\nAli, uprkos pretrpljenim gubicima u vođstvu, obaveštajna procena upozorava da Islamsku državu (IS) i Al kaidu ne treba potcenjivati.\nDve terorističke grupe „i dalje su najveća sunitska teroristička pretnja američkim interesima u inostranstvu“, navodi se u izveštaju. „Oni takođe nastoje da izvrše napade unutar Sjedinjenih Država, iako je kontinuirani američki i saveznički CT antiteroristički pritisak u velikoj meri degradirao njihove sposobnosti.“\nObaveštajni službenici upozoravaju da u međuvremenu IS ostaje „sposoban da vodi dužu pobunu“ u Iraku i Siriji, zadržavajući svoje globalne težnje.\nAl kaida, iako je tokom proteklih nekoliko godina pretrpela ono što obaveštajni analitičari opisuju kao „ozbiljne gubitke“, takođe je pokazala elastičnost, posebno u Africi.\nObaveštajni zvaničnici takođe su rekli da u nekim delovima Evrope rizik od belih supremacista nadmašuje opasnost od IS-a i Al kaide.\n„Australija, Nemačka, Norveška i Velika Britanija smatraju da su nasilni ekstremisti, bele rasno ili etnički motivisane grupe, uključujući i neonacističke grupe, najbrže rastuća teroristička pretnja“, navodi se u izveštaju.\nObaveštajni analitičari upozoravaju da će klimatske promene verovatno podstaći velike poremećaje tokom naredne godine.\n„Ekološka degradacija i promenljiva klima nastaviće da podstiču izbijanje bolesti, ugrožavaju sigurnost hrane i vode i pogoršavaju političku nestabilnost i humanitarne krize“, navodi se u izveštaju.\n„Ove godine videćemo rastući potencijal za nagli porast migracija stanovništva Centralne Amerike, koje se okreće od ekonomskih padova usled pandemije COVID-19 i ekstremnih vremenskih uslova, uključujući višestruke uragane 2020. godine i nekoliko godina ponavljajućih suša i oluja“, kaže se.\nAutor Džef Seldin\nIzvor Glas Amerike, 14. april 2021.


Sportske.net - Tragedija u Turskoj, poginuo nesuđeni fudbaler Partizana, zimus je trebalo da dođe u Humsku...\nTragedija u Turskoj, poginuo nesuđeni fudbaler Partizana, zimus je trebalo da dođe u Humsku...\nUžasna vest stiže ovoga jutra iz Turske.\nTužna vest iz Belorusije, preminuo heroj našeg detinjstva\nU teškoj saobraćajnoj nesreći u Turskoj poginuo je češki fudbaler Jozef Šural (28), bivši kapiten praške Sparte i povremeni reprezentativac Češke.\nOn je ovog proleća igrao za tursku Alaniju, a tragedija se dogodila posle povratka ekipe sa gostovanja Kajzeriju.\n''Vraćajući se sa gostovanja Kajzeriju, sedmorica fudbalera su otišli privatnim prevozom. Potom su doživeli strašnu nesreću, a život Jozefa Šurala doktori nisu mogli da spase uprkos velikim naporima'', potvrđeno je iz Alanije.\nPrema dostupnim informacijama, Šural je sa nekolicinom svojih klupskih drugova putovao minibusom, a navodno je uzrok nesreće to što je vozač zaspao za volanom. Zajedno sa njim putovali su i nekadašnji premijerligaški fudbaleri, Papis Sise i Stivek Kolker, koji je postigao i jedini gol za Alaniju u jučerašnjoj utakmici koja je završena rezultatom 1:1. Šural je bio među rezervistima, nije ulazio u igru...\nSvi oni su odmah posle nesreće prevezeni u bolnicu gde je, nažalost, Šural preminuo.\nPovodom ove nesreće jutros su se oglasili i iz praške Sparte.\n''Duboko smo pogođeni tragičnim vestima o smrti našeg prijatelja i bivšeg kapitena Jozefa Šurala. Izražavamo saučešće njegovoj porodici. Šura, nikad te nećemo zaboraviti'', navodi se na zvaničnom Tviter nalogu Sparte.\nNavijači Partizana sigurno se sećaju da se u decembru pisalo o interesovanju kluba iz Humske za češkog napadača, koji je krajem maja trebalo da napuni 29 godina.\nIpak, Šural je odlučio da potpiše za Alaniju, a Partizan je kasnije na pozajmicu doveo Dejana Georgijevića iz mađarskog Ferencvaroša.


SRBIJA JE VAŠA KUĆA: Nikolić pevao "Oj, Kosovo..." na oproštaju Konuzina (VIDEO) (FOTO) - Telegraf.rs\n13/09/12 | 22:14\nSRBIJA JE VAŠA KUĆA: Nikolić pevao "Oj, Kosovo..." na oproštaju Konuzina (VIDEO) (FOTO)\nAmbasador Ruske federacije Aleksandar Konuzin priredio je oproštajni prijem kome su prisustvovale brojne ličnosti iz političkog i ekonomskog života. Predsednik Srbije poručio ruskom diplomati da u Srbiji nije bio samo "rado viđen gost" nego i "dobar domaćin"\nPredsednik Srbije Tomislav Nikolić poručio je ambasadoru Ruske federacije u Beogradu Aleksandru Konuzinu da je "Srbija njegova kuća" i poželeo mu da joj se uvek "rado vraća". Konuzin je priredio oproštajni prijem kome su, osim Nikolića, prisustvovale brojne ličnosti iz političkog i ekonomskog života Srbije. Uz njih, na prijemu su bile i mnoge muzičke zvezde, poput Merime Njegomir, kojoj se predsednik Srbije pridružio u pevanju.\nPredsednik Srbije Tomislav Nikolić istakao je da Konuzin u Srbiji, koja je, kako je rekao, "njegova kuća", nije bio samo "rado viđen gost" već i dobar domaćin. Zahvalivši mu na svemu što je učinio za Srbiju, Nikolić je poželeo ruskom ambasadoru srećan put i sve najbolje, sa željom da se uvek rado vraća "svojoj kući, Srbiji".\n- Mene vezuje duboko i iskreno prijateljstvo sa Konuzinom, a Srbija će naći načina da se ovom velikom diplomati oduži za sve što je učinio da se u Srbiji makar malo malo lakše i makar malo sigurnije živi - poručio je Nikolić.\nOpraštajući se "teška srca" od Srbije i srpskog naroda, Konuzin je rekao da na njega veliki utisak ostavlja energija koju nova vlada ulaže u razvoj srpsko ruske saradnje. On je zahvalio i prethodnoj vladi na saradnji, podsetivši da je sa tom vladom sklopljen i energetski sporazum, čime je i otpočeta saradnja u ovom domenu od velikog značaja za obe zemlje.\nKonuzin, koji uskoro odlazi sa mesta ambasadora u Beogradu, takođe je izrazio zahvalnost ministarstvu spoljnih i unutrašnjih poslova, a naročito Srpskoj pravoslavnoj crkvi i patrijarhu Irineju, koji je prisustvovao prijemu, kao i "svoj srpskoj inteligenciji".\nPrijemu su prisustvovali i predsednik Skupštine Srbije Nebojša Stefanović, savetnik predsednika Srbije Marko Ðurić, ministri Alisa Marić, Bratislav Cvetković, Velimir Ilić i Milan Bačević i predsednik Skupštine grada Beograda Aleksandar Antić. Takođe, prijemu su prisustvovali i tužilac Vladimir Vukčević, predsednica Visokog saveta sudstva Nata Mesarević, Dragoljub Mićunović i Borislav Stefanović iz DS, lider SPO VUk Drašković, DS S Vojilsav Koštunica, LDP-a Čedomir Jovanović, NP Maja Gojković.\nNIKOLIĆ PEVAO SA MERIMOM NJEGOMIR\nLider NP i nekadašnja gradonačelnica Novog Sada Maja Gojković podelila je sa svojim "pratiocima" na Tviteru utiske sa proslave.\nBila na oprostajnom prijemu Konuzina I da Nikolic je pevao\n— Maja Gojković (@MajaGojkovic) September 13, 2012\nPrema pisanju Blica, na kraju obraćanja Konuzina i Nikolića prisutnima hor je otpevao nekoliko ruskih pesma, a potom i "Oj Kosovo, Kosovo...". Na bini se potom pojavila Merima Njegomir koja je izvela nekoliko izvornih narodnih pesama, a za mikrofonom joj se pridružio i predsednik Nikolić.\nNa prijemu su bili i stalni koordinator UN u Srbiji Vilijam Infante i šef delegacije EU u Srbiji Vensan Dežer.\nIz sveta privrede prisutni su bili između ostalih i predsednik PKS Miloš Bugarin, privrednici Miodrag Kostić i Branislav Grujić i brojni drugi gosti iz javnog života Srbije kao i predstavnici ambasada u Beogradu.


Japan intenzivira operaciju hlađenja reaktora\nReaktori 1, 2, 3 i 4 u nuklearnoj elektrani Fukušima, 15. mart 2011.\nJapanski vojni helikopteri nastavili su da bacaju velike količine vode na nuklearnu centralu "Fukušima 1", teško oštećenu cunamijem, u nastojanju da ohlade pregrejano nuklearno gorivo kako ono ne bi počelo da se topi, javlja BBC.\nIstovremeno Japanska policija saopštila je u četvrtak da je zvaničan broj poginulih i nestalih nakon razortnog zemljotresa i cunamija dostigao broj od 14 650 i da je samo za nekoliko časova porastao za 1 000.\nNacionalna japanska policija navodi da je potvrđeno da je broj poginulih porastao na 5 321, dok je zvaničan broj nestalih uvećan na 9,329.\nUkupno je 2 383 povrijeđenih.\nMeđutim, u izvještajima se sugeriše da ovo nije konačan broj.\nJapanska novinska agencija Kjodo prenijela je u sredu izjavu zvaničnika iz oblaskog grada Išinomaki u prefekturi Mijagi, koji je rekao je da je broj nestalih u toj oblasti najvjerovatnije 10 000.\nTokom vikenda, japanska državna televizijska stanica NHK javila je da je oko 10 000 nestalo u gradu Minamisanriku, koji je u istoj prefekturi.\nJapanski vojni helikopteri nastavili su su da bacaju velike količine vode na nuklearnu centralu "Fukušima 1", teško oštećenu cunamijem, u nastojanju da ohlade pregrejano nuklearno gorivo kako ono ne bi počelo da se topi, javlja BBC.\n"Ako uspemo da vratimo struju, moći ćemo da aktiviramo razne električne pumpe i da ulijemo vodu u reaktore i bazene za potrošeno nuklearno gorivo", rekla je predstavnica kompanije koja upravlja "Fukušimom 1".\nPet sljedećih nuklearnih havarija?\nPredsjednik SAD Barak Obama razgovarao je u sredu uveče sa japanskim premijerom Naoto Kanom o oporavku Japana od posledica cunamija i zemljotresa i o nuklearnoj krizi koja je u toku zbog centrale "Fukušima 1".\nObama je obećao konstantnu podršku svom bliskom prijatelju i savezniku i "izrazio ogromno divljenje za karakter i riešenost japanskog naroda", saopšteno je iz Bele kuće.


Meta Reala i Junajteda od 70 miliona, pa ko voli... - Sportske.net\nMeta Reala i Junajteda od 70 miliona, pa ko voli...\nBiće teško završiti potpis 25-godišnjeg veziste.\nJunajted na zvaničnom sajtu napravio skicu startne postave protiv Partizana!Solskjer prestigao Klopa, ali...Neverovatno, istorija se ponavlja, dilema pred Mbapeom kao u leto 2017. godine!Bejl oporavljen, ali se čuva za VelsDa li će Pogba biti spreman za derbi Mančestera?\nPortugalac Bruno Fernandeš važi za jednog od najefikasnijih vezista na svetu.\nOd starta sezone, fudbaler lisabonskog Sportinga je na 15 utakmica postigao osam golova i upisao šest asistencija, a još prošle sezone je privukao pažnju velikana poput Real Madrida i Mančester junajteda.\nČinilo se da će 25-godišnji Fernandeš napustiti klub proteklog leta, ali to se nije desilo, a Portugalci su stavili cenu od 67 miliona evra.\nOn je u prestonicu Portugala stigao iz Sampdorije pre dve godine za sumu od 10 miliona evra, ubrzo je oduševio sve svojim igrama i tako zaradio status standardnog reprezentativca svoje zemlje.\nVezista ima važeći ugovor sa Sportingom do leta 2023. godine, a ko želi da ga vidi u svojim redovima pre toga moraće dobro i da plati.


Kako unaprediti biciklistički saobraćaj u Timočkoj krajini? - Javni servis\nKako unaprediti biciklistički saobraćaj u Timočkoj krajini?\nSvake godine u periodu od 16. do 22. septembra održava se manifestacija „Evropska nedelja mobilnosti” čije je osnivač i pokrovitelj Evropska komisija. Tema kampanje za 2021. godinu je održiva mobilnost za zdraviji život sa sloganom „Krećimo se održivo, ostanimo zdravi”.\nO tome šta je održiva mobilnost, ali i kako unaprediti biciklistički saobraćaj u Timočkoj Krajini, razgovarali smo sa Igorom Velićem, master inženjerom saobraćaja.\n„Svakog septembra, već dvadeset godina, govorimo o održivoj mobilnosti i značaju zelene hijerarhije u saobraćaju: pešačenju, vožnji bicikla, nemotorizovanim vidovima saobraćaja, kao i upotrebi javnog prevoza. Jedan od problema je što na nivou Republike Srbije ne postoji jedinstveni rukovodeći dokument, koji se, u smislu saobraćajne politike, sveobuhvatno bavi principima biciklističkog saobraćaja i svim njegovim aspektima, koji postavlja osnovne pretpostavke, daje smernice za njegov razvoj ili postavlja konkretne ciljeve”, kaže Velić.\nU proteklih pet godina, u Boru, Zaječaru, Negotinu i Kladovu poginulo je petoro biciklista, dok je 156 teže ili lakše povređeno, podaci su Agencije za bezbednost saobraćaja!\n„Problem u Timočkoj Krajini jeste biciklistička infrastruktura. Biciklisti najviše stradaju zbog nedostatka te infrastrukture. Bor nema biciklističku infrastrukturu, Zaječar ima nešto više od dva kilometra staze”, rekao je Velić.\nU periodu od 2010. do 2020. godine, biciklistički saobraćaj doživeo je ekspanziju u svetu i u Srbiji. Broj biciklista porastao je u Srbiji za nekoliko desetina hiljada i, prema zvaničnim procenama, samo u Novom Sadu zabeleženo je 20.000 novih biciklista od 2010. do 2018. godine.\n„Jedan od ključnih problema bezbednosti biciklista u Srbiji je saobraćajna infrastruktura koja nije prilagođena ovoj kategoriji učesnika (ne postoje biciklističke staze/trake za bicikliste, uređena parkiralište i tako dalje). Samim tim biciklisti su često prinuđeni da se kreću kolovozom gde ih vozači motornih vozila tretiraju kao neku vrstu stranog tela ili ometača saobraćaja, a ne kao sastavni deo saobraćajnog sistema. Na žalost, rad na promociji biciklističkog saobraćaja i poboljšanju uslova u Srbiji je simboličan u odnosu na druge države. Primera radi iako se radi o glavnoj infrastrukturi za bicikliste, tek nekoliko gradova u Srbiji ima više od 10 kilometara staza namenjenih svakodnevnom biciklističkom saobraćaju”, dodaje Velić.\n„Jedino su udruženja građana najviše dala doprinos unapređenju bicikilitičkog saobraćaja. Pohvaljujem udruženja ’Novosadska biciklistička inicijativa’ i ’Ulica za bicikliste’ iz Beograda, pre svega Marka Trifkovića i Zorana Bukvića koji su napisali priručnik ’Kako unaprediti biciklistički saobraćaj u Srbiji?”, ističe Velić.\nPriručnik je dostupan na narednom linku i namenjen je kreatorim saobraćajne politiki kao i svim ljudima koji žele da unaprede biciklistički saobraćaj u Srbiji.\nPreuzeto sa timocka.rs.


Produžetak životnog vijeka ljudi opasan za globalnu privredu\n14.04.2012 17:45 | Tanjug\nVašington - Demografi predviđaju, u bližoj i daljoj budućnosti, osjetno povećanje prosječnog životnog vijeka ljudi, a stručnjaci Međunarodnog monetarnog fonda (MMF) upozoravaju da će naglo starenje svjetskog stanovništva u narednim decenijama izazvati opasne posljedice u globalnoj privredi.\nPolovina onih koji se rode u tridesetim godinama ovog vijeka doživeće duboku starost, a demografi su izračunali da su svake godine, tokom minule četiri decenije, ljudi koji su otišli u penziju, živeli i žive duže, u prosjeku, dva mjeseca.\nAnaliza urađena u Velikoj Britaniji pokazuje da polovina ljudi koji su bili rođeni 1851. godine nije proživela više od 50 godina, dok se sada predviđa da će 50 odsto onih koji se rode u četvrtoj deceniji ovog veka živeti sto godina.\nPrema analitičarima MMF, ukoliko se u idućih nekoliko decenija prosečan životni vek žitelja naše planete poveća za tri godine, na što upućuje iskustvo iz minulih 40 godina, tada će dopunski troškovi izdržavanja tih ljudi koštati razvijene zemlje 50 odsto sadašnje vrednosti njihovog bruto domaćeg proizvoda (BDP).\nTi troškovi će u manje razvijenim zemljama obuhvatiti četvrtinu sadašnje vrednosti njihovog BDP-a.\nRačunice napravljene u SAD i Japanu pokazuju da će u te dve visokorazvijene zemlje udeo državnog duga u vrednosti BDP narasti do polovine ovog veka, usled stalnog starenja stanovništva i povećanja broja penzionera, na 150 i 300 odsto.\nNagli porast broja penzionera, ili radno neaktivnog stanovništva, izazvaće lomove ne samo u penzionim fondovima i budžetima mnogih zemalja, već i u njihovim osiguravajućim kompanijama koje se bave zdravstvenim i osiguranjem života, tvrde analitičari MMF.\nOsiguravajuće organizacije su, kako ističu ekonomisti Fonda, tesno povezane sa bankama i finansijskim tržištima, pa bi kriza u njihovom poslovanju mogla da dovede do opšte finansijske katastrofe.\nStarenje stanovništva sve više, prema analizi MMF, postaje problem ne samo razvijenih već i zemalja u razvoju. Do sredine pedesetih godina prošlog veka prosečan životni vek ljudi na Zemlji je bio svega 48 godina, usled veće smrtnosti u Aziji i Africi, prenosi portal Finmarket.ru.\nVeć osamdesetih godina 20. veka prosečan životni vek stanovnika naše planete uvećao se na 60 godina. Analize obavljene u 2010. pokazuju da se prosečna dužina života uvećala, na globalnom nivou, do 70 godina, dok je u razvijenom svetu ta brojka još veća - 80 godina.\nOdnos penzionera i radno sposobnog stanovništva, ili demografsko opeterećenje, uvećaće se sa 24 odsto u 2010. na čak 48 procenata 2050. godine u razvijenom svetu, dok će u najmanje razvijenim zemljama narasti, u istom razdoblju, sa 13 na 33 odsto.\nTakozvani bazni scenario MMF predviđa da će, ukoliko razvijene zemlje budu svakom penzioneru davale 60 procenata od dohotka koji je ostvarivao tokom radnog veka, taj deo sveta morati da utroši na te rashode polovinom ovog veka 11,1 odsto svog BDP-a, umesto 5,3 procenta koliko je to bio slučaj u 2010.\nIsti rashodi u manje razvijenim zemljama trebalo bi, na osnovu procene stručnjaka UN, da obuhvate u 2050. 5,9 odsto vrednosti njihovog BDP -a.\nUkoliko, međutim, u posmatranom razdoblju, dođe do još većeg rasta prosečnog životnog veka, ili većeg od očekivanog pada nataliteta, rashodi za prinadležnosti neaktivnom delu svetskog stanovništva će porastu još u većoj meri, zaključuje se u analizi eksperata MMF.


Dragana Stanković\tBrojanje\nBrojanje Dragane Stanković je neposredan doživljaj traumatične\nposlednje decenije XX veka iz perspektive mlade lekarke koja\npokušava da spasi smisao života svoga sina i nađe izlaz iz dubioze\nlične životne priče.\nRSD 328.00 Cena sa popustom:\nRSD 262.00\tDodaj u korpu\nRoman o danima u kojima smo pokušavali brojevima (ljudi, novca,\ninflacione stope, bojišta, kriminalnih događaja, poginulih...) da\nobuhvatimo vlastito postojanje i shvatimo kolika je dubina našeg\npada u najniža osećanja i kolika je želja da se uzdignemo iznad\ndramatične stvarnosti, na bilo koji način. Brojanje\nDragane Stanković je neposredan doživljaj traumatične poslednje\ndecenije XX veka iz perspektive mlade lekarke koja pokušava da\nspasi smisao života svoga sina i nađe izlaz iz dubioze lične\nživotne priče. Međutim, Dragana Stanković ne želi samo da čitaocu\nopiše "društvenu i socio-psihološku panoramu", ona osnovnu priču\nobogaćuje gorkim sarkazmom ali i razigranom ironijom usmerenom na\nsve i svakoga, na glavnog junaka pogotovu.\nNa stranicama ovog romana oživljavju ponovo svi autentični\nlikovi "Miloševićeve ere"; zbunjeni i osiromašeni intelektualci,\nroditelji čija su deca porasla preko noći, mračni likovi\nkriminogene stvarnosti, narod koji je od veštine preživljavanja\nstvorio način života... Raznolika slikovitost i lucidne veze između\nlikova i situacija romana stvaraju autentično iskustavo mislećeg\nčoveka koji hoda po rubovima ljudske svesti i kolektivnog osećanja\nDragana Stanković želi da, kroz svoju junakinju Milicu, o\nsvetu progovori iz perspektive razbijenih snova i bola stvarnosti.\nAli i iz pozicije nostalgije savremenog čoveka koja vrhuni potrebom\nda se pronađu duhovna i emocionalna uporišta i da se knjiuževnom\nimaginacijom nasluti ono što bi moglo da nas, za tren makar, ispuni\nosećanjem sigurnosti i smisaonosti.


PODGORIČANIN postaje NAJPLAĆENIJI košarkaš u EVROPI\nNedjelja, 30.06.2019 | 14:48\nPrelazak Nikole Mirotića u Barselonu je prema pisanju španskih i američkih medija gotova stvar, a “As” donosi informaciju o finansijskom aspektu ugovora.\nRođeni Podgoričanin potpisaće šestogodišnji ugovor sa Kataloncima vrijedan čak 70 miliona eura.\nMirotić će postati najplaćeniji košarkaš na Starom kontinentu sa godišnjom zaradom od 12,5 miliona evropskih novčanica. Odbio je ponudu Jute od 45 miliona jer je tražio najmanje 50 i potom prihvatio poziv “blaugrane”.\nTreće je pojačanje Barselone, nakon što su u tabor ekipe Svetislava Pešića stigli Brendon Dejvis iz Žalgirisa i Kori Higins, doskorašnji igrač CSKA.\nMirotić je u NBA ligi nastupao za Čikago, Nju Orleans i Milvoki.


Italijanske vlasti krile dokumente o pandemiji?\nTanjug 12. decembra 2020. 10:18\nRIM – Da li je hiljade žrtrava kovida19 u Italiji moglo biti spaseno da su državne institucije i vladini službenici radili posao za koji su bili plaćeni?\nOdgovor na ovo pitanje pokrenula je grupa “Mi optužujemo”, koju čini rodbina osoba koje su preminule od korona virusa u gradu Bergamu, gđe je u prvom talasu umrlo više od 3.000 zaraženih.\nIdući tragom ove vesti ekipa poznate televizijske emisije “Raport”, koja se uspešno bavi istraživačkim novinarstvom, otkrila je niz dokumenata koje su italijanske vlasti čuvale kao tajnu.\nDokumenti pokazuju da su državne institucije bile nespremne za pandemiju koja je teško pogodila Italiju, ali i da su krizu pogoršale nečinjenjem i zataškavanjem.\nNovinari su utvrdili da je dokumenat o tome kako je Italija odgovorila na pandemiju kovida19, a koji je napravila grupa italijanskih istraživaca po narudzbini Svetske zdravstvene organizacije (SZO), prvo objavljen na zvaničnom sajtu Organizacije, a dan kasnije povučen i “nestao bez traga”.\nIzveštaj, čiju su kopiju novinari navodno pronašli, pun je opisa i reči koje su se mogle čitati i u medijima tokom prvih meseci pandemije, kao: nedostatak opreme, lekari nezaštičeni, nepostojanje plana, nespremnost, konfuzija i sl.\nNovinari tvrde da je izveštaj, koji je opisao realno stanje u prvim mesecima pandemije, povučen pod pritiskom drugog čoveka u SZO, Italijana Ranijerija Gvera.\nOn je pre posla u SZO bio jedan od direktora u italijanskom ministarstvu za zdravstvo i lično je odgovoran za to što nacionalni plan za zaštitu u slučaju pandemije nije ažuriran od 2006 godine.\nDa je anti-pandemijski plan bio redovno ažuriran, kao što zahteva EU, broj žrtava pandemije bi bio daleko manji, tvrde sagovornici emisije “Raport”.\nTajnom je proglašen i stavljen u fioku još jedan važan dokument o proceni razvoja pandemije korona virusa i plan zaštite, koji je matematičkim metodama jos u februaru, a na osnovu kineskog slučaja, razradio mladi iztraživač Stefano Merler.\nNaime, novinari su utvrdili da stručnjaci vladinog naučno-tehničkog komteta, zaduženi da prate, analiziraju i predlažu anti-kovid mere, celi mesec dana nisu ni pogledali taj dokumenat, a kada su to učinili, u martu, već je bilo kasno da primene ono što je mladi istraživač predlagao.\nNovinari emisije “Raport” uspeli su da razgovaraju sa glavnim akterima cele afere, i pokazali da se radi o tipičnoj “nisam ja kriv, pitajte nekog drugog”.\nU toj igri “nisam ja”, akteri su, pored zamenika predsednika SZO Ranijerija Gvere, i neki aktuelni članovi vladnih komiteta, ministar za zdravstvo Roberto Speranca, koji je ispitan o slučaju, ali je njegovo svedočenje pred parlamentarnom komisijom takođe označeno tajnom.\nU međuvremenu, komitet rodbine preminulih od kovida19, iz Bergama ”Mi optužujemo” nastavlja sa prikupljanjem podataka pa je, na osnovu činjenica, a po nalogu tužilastva, policija ušla i zaplenila svu prepisku i dokumente iz Visokog instituta za zdravstvo ( IŠ), koji se odnose na slučaj.\nNovinar “Raporta”, na kraju emisije se pita, imajući u vidu sve činjenice i strašne posledice u ljudskim žrtvama, koliko se nakon svega može verovati SZO, ako je jedan njen čovek, Ranijeri Gvera, toliko uticajan da može da naredi skrivanje važnog dokumenta i da preti maladim istraživačima otkazom.\nNaime, u emisiji jedan od autora dokumenta, koji je objavljen na sajtu SZO, a zatim povučen, Frančesko Zambon, rekao je, ne znajući da je sniman, kako se boji da će biti otpušten, upkros dobro obavljenom poslu, jer je on sitna riba, a da bi se sačuvala glava neke krupne ribe.\n- Ako u jednoj ruci imam 40 jabuka, a u drugoj 50, šta imam?\n- Ogromne ruke.